text:
Idioma artifisial
Un idioma artifisial ta un idioma ku un hende òf grupo a krea intenshonalmente. Otro nòmber pa tal lenga ta "konlenga" (un kombinashon di "konstruí" i "lenga" manera "conlang" na ingles).
Ehempel di mas famoso ta Esperanto. Señor Ludwig Zamenhof (1859-1917) a krea Esperanto pa fasilitá komunikashon internashonal.
Un otro ehempel famoso ta Klingon. Lingwista Marc Okrand a krea idioma Klingon pa un pelikula di "Star Trek." Outor J.R.R. Tolkien tambe krea idiomanan pa añadi elemento di realismo na kultura imaginario.
Lingwistanan okashonalmente krea idioma sintétiko chikitu ku karakterístika selektá pa studia e proseso di siñamentu di idioma.
Ademas e kreashon di konlenganan ta un hòbi pa algun hende.


c: text/html

text:
Tag Archives: AAGA
Dokternan di SVb a Ricibi Diploma di Specialista den Salud Ocupacional
Diabierna 29 di november directeur di SVb den presencia di miembronan di Raad van Toezicht & Advies SVb, Minister di Salubridad Publico Sr. Dangui Oduber ademas coleganan di SVb a presenta na Hyatt Place, unda 7 dokter di SVb a ricibi nan diploma di Specialista den Salud Ocupacional (Arts voor Arbeid & Gezondheid Aruba). Esaki ta un primicio, unda pa prome biaha na Aruba ta otorga un diploma di educacion profesional di specialisacion den ramo di medicina.
Minister ademas directeur a splica cu e proceso aki tabata un largo, pero cu na final SVb awo y den futuro lo sigui saca probecho di e estudio aki, cual sigur lo continua cu graduadonan nobo otro aña caba. Asina na Aruba mes SVb ta aporta na e profesionalisacion di nos mediconan na Aruba, cu anterior kizas no por a specialisa nan mes den e ramo aki na Aruba, pero mester a bay Hulanda pa por a ricibi e estudio aki. E estudio aki ta un iniciativa di SVb cu a logra esaki den cooperaciobn cu e instituto Hulandes NSPOH (Netherlands School of Public and Occupational Health).
SVb ta felicita tur nos coleganan dokter kende a sacrifica hopi di nan tempo pa por a finalisa e estudio aki, cual nan a inicia na aña 2016 caba. Un pabien grandi ta bay na nos 7 dokternan cu a gradua awe como Specialista den Medicina Ocupacional: Dr. Christian Mejia, Dr. Viviana Bustos, Dr. Melissa de Cuba, Dr. Flavia Pinedo, Dr. Guaicaipuro Jimenez, Dr. Miguel Genser y Dr. Myron Genser.
SVb a Introduci Opleiding tot Arts voor Arbeid en Gezondheid Aruba
Despues di preparacion pa algo mas cu dos aña, Banco di Seguro Social di Aruba SVb ta duna inicio na un proyecto unico pa nos organisacion. Diahuebs 18 di januari 2018 den Aula di Universidad di Aruba a tuma luga e ceremonia cu a duna inicio na e estudio di specialisacion pa dokternan general cu ta trahando na SVb, Opleiding tot Arts voor Arbeid en Gezondheid Aruba (AAGA). E estudio aki a bira posibel danki na e cooperacion di The Netherlands School for Public and Occupational Health (NSPOH).
Desde 2009 e cuerpo medico na SVb a amplia y na 2015 a mira e necesidad atrobe pa ofrece e dokternan pa sigui cu un estudio specialisa. Pa esaki SVb Aruba aserca dr. Harrie Veneman, ex-hefe di e departamento medico na SVb kende actualmente ta traha na NSPOH. Hunto cu dr. Veneman a dicidi di asumi e reto di inverti den esaki y NSPOH di nan banda a desaroya un programa pa un estudio di specialisacion, adapta na e realidad di Aruba, garantisando e calidad pa cual NSPOH ta conoci p’e.
SVb ta encarga cu dos ley hopi importante pa trahadonan den sector priva. Esaki nan ta e leynan di seguro di malesa y seguro di accidente di trabao. E leynan aki ta otorga un trahador segura e derecho riba compensacion di su sueldo den caso di malesa of accidente di trabao. Esaki ta trece cune cu SVb mester determina si e trahador segura tin un malesa of a sufre un accidente di trabao cu ta strobe di haci su trabao. E staf medico di SVb ta e unico profesionalnan autorisa pa e dos leynan pa determina si un persona tin derecho of no riba compensacion y pa cuanto tempo. Actualmente e staf medico aki ta forma pa dokternan general, dokternan di seguro y dokternan di empresa. E ultimo dosnan aki ta dokternan specialisa. Cu inicio di e specialisacion aki SVb ta brinda henter su staf medico e oportunidad pa specialisa nan mes den e campo di medicina social, e ramo di medicina cu ta studia e relacion entre salud y trabao.
Despues di un periodo largo di preparacion, unda dr. Ron Bieze, hefe di departamento di Labor y Salud na SVb, a hunga un papel importante, na augustus aña pasa e programa a keda aproba pa gerencia di NSPOH y na september SVb a firma e contract cu NSPOH. Asina cu orguyo SVb a presenta e grupo di dokter cu lo specialisa, kendenan ta dr. Christian Mejia, dr. Flavia Pinedo, dr. Miguel Genser, dr. Myron Genser y dr. Melissa de Cuba y ta desea nan hopi exito den nan studio. Pa SVb e estudio aki ta sumamente importante y ta ancra e base pa futuro programanan cu lo ofrece na nos dokternan di SVb.

robotstxt: allowed

filter: keep


text:
Un di e medidanan cu lo bin na vigor hunto cu e subida di BBO, lo ta un “salario ficticio” cu un maximo di Afl. 100,000 pa aña pa tur Director Accionista Mayoritario (DAM) (Directeur Grootaandeelhouder), cu nan compania tin benta (omzet) di mas cu Afl. 200,000 pa aña.
Pa cuminsa nos mester bisa cu e analisis aki ta basa riba informacion cu ATIA a haya como stakeholder den e reunionnan cu Departamento di Impuesto (DIMP) y e anuncio oficial Minister di Finanza y Cultura (MinFIC mr. Xiomara Maduro). Te dia di awe 18 november, ainda no tin un concepto di ley publica unda nos expertonan por analisa esaki. Tin cu tene na cuenta cu aki 6 siman e ley nobo di BBO ta drenta na vigor. Si tene cuenta cu dianan di fiesta, un comerciante tin menos cu cuater siman pa adapta tur su sistemanan pa acomoda e subida di BBO pa e ta den cumplimento cu tur cambio y rekisito nobo.
Director Accionista Mayoritario (DAM)
Na prome luga mester compronde kico un DAM ta. Segun Ley fiscal, un DAM ta basicamente: un persona kende directamente of indirectamente ta den posesion di mas cu 25% di accionnan y cu durante e reunion general di e empresa tin derecho pa emiti mas di 25% di voto.
Ley similar na Hulanda y Corsou
Paso ATIA no tin e concepto di e ley nobo, unico cos ATIA por spera ta cu Aruba tuma e ehempel manera Hulanda y Corsou cu tin un ley similar. Unda cu empresario cu tin mas cu un compania, mester tuma salario en total di tur su companianan pa yega na e maximo di Afl. 100mil pa aña, y no Afl. 100mil di tur su companianan, paso e efecto lo ta uno desastroso pa comercio y economia paso ta limita e “cash-flow” pa por cumpra stock y inverti pa continuidad di e negoshi!
Nos ta spera cu e derecho di DIMP pa ahusta salario di empresario pa uno mas halto, ta hopi limita, pasobra aki ta toca e derecho di libertad di comerciante (‘ondernemersvrijheid’), ora fiscus (administracion di impuesto) ta bay stipula e salario di un DAM. Hasta Hues ta limita den e prerogativo aki! Alabes nos ta spera cu DIMP lo procesa tur demanda, cu tin base, pa reduccion di salario bou di e formula di 50% x benta, den menos di tres siman, mirando cu impuesto di entrada ta un impuesto mensual.
Analisis di e efecto medida nobo
Si nos tuma un ehempel simpel di un comerciante chikito cu ta bende un producto. Normalmente un comerciante ta cumpra e producto pa Afl. 1, y ta bend’e pa Afl. 2, pues 50% di su benta ta bay pa paga e producto original. Si e benta ta Afl. 100mil pa aña, su salario minimo mester ta 50% x Afl. 100mil = Afl. 50mil. Nos ta ilustr’e como lo siguiente:
Kico nos kier ilustra cu e ehempel aki ta, cu si impone un salario ficticio di 50% di benta te un maximo salario di Afl. 100mil pa aña, un empresario chikito no lo keda cu entrada pa paga lo siguiente: empleado(nan), huur, fianza, utilidad, etc. Mester tuma nota tambe cu e enfoke GoA riba salario y impuesto, pero no ta tuma den consideracion cu pa un salario di Afl. 100mil, un empresario tin cu paga prima social di Afl. 22.100 pa aña, asina hisando su gastonan mas ainda. GoA ta forsa e empresario den perdida, cual maneho lo ta desastroso pa nos economia!
Kico un empresario lo mester haci pa cubri e gasto nan aki ta hisa su benta, paso e no por baha su gasto. Unico manera con pa hisa benta ta pa subi prijs di su producto, y si e no haci esaki, e empresario ta core un riesgo pa bay bancarota. Hisando su prijs, ta crea inflacion cual ta subi costo di bida, pero tambe ta hacie menos competitivo! Ademas, si un empresario no tin ganashi, e no mester paga impuesto riba ganashi di 22%, ni impuesto di dividendo (25%, temporalmente reduci na 10% te cu 2023), pues aki Gobierno lo tin menos entrada. Unico excepcion cu por a tuma nota di dje ta pa “start-ups”, pero no ta elabora ki tipo di compania ta wordo considera como un “start-up”, ni con esey ta hinca den otro.
ATIA ta keda cu speransa cu gobierno y Departamento di Impuesto lo sigui traha riba e reforma fiscal den un manera balansa pa nos isla keda uno competitivo den nos region. Y cu e introduccion di e medida di DAM aki, pa hacie den un manera cu lo stimula comercio pa habri mas compania, y asina engrandece nos economia, locual lo garantisa mas empleo, mas placa den caha di gobierno y un miho futuro pa tur cuidadonan di nos dushi isla Aruba.


text:
Siman pasa Minister di Economia, Communicacion y Desaroyo Sostenibel Mr. Geoffrey Wever hunto cu Raadsaviseur Asuntonan Muliti -lateral di Gobierno di Aruba Sra. Jocelyne Croes via zoom call a reuni cu United Nations Development Programme y Oficina Regional di Coordinacion pa Nacionan Uni pa explora formanan adicional di cooperacion entre Aruba y United Nations Development Programme.
United Nations Development Programme ta traha den 170 pais pa yuda combati pobresa y reduci desigualdad y tambe como un di e agencia di desaroyo di nacionnan uni tambe ta yuda paisnan pa logra e Sustainable Development Goals.
Meta di Ministerio di Economia ta entre otro pa stimula mas inversion y desaroyo den proyectonan cu ta sostenibel y den e cuadro ey Minister Wever ta buscando partnerships riba nivel internacional pa yuda Aruba cu programanan di inversion cualta atractivo pa e mundo financiero na Aruba como oportunidad di inversion, pero tambe pa companianan cu tin experiencia riba e tereno di sostenibilidad y economia circular.
Segun Minister Wever, si como pais realmente nos kier logra haci un transicion pa bira un isla cu ta independiente di importacion di fossil fuels, un isla cu ta proteha su naturalesa y un isla unda inversion ta sostenibel, nos mester haci cambionan structural di awor caba. Pa nos por ta un pais cu ta cumpli cu e tratado di Paris, nos mester traha na un forma organisa y cu participacion di tur stakeholders, di awor caba y pa es motibo ey nos ta buscando partners strategico pa juda nos cu implementacion di e transicion aki. Minister Wever a informa e representantenan di Nacionan Uni ki tipo di asistencia tecnico Aruba ta buscando riba e tereno aki y nos a acorda cu e simannan nos dilanti nos lo sigui intercambia di idea pa asina riba termino cortico nos por dicidi den ki forma mas United Nations Development Programme por yuda Aruba.


text:
E proceso di ‘Scucha, Pensa, Recupera Miho’ di partido AVP ta pa scucha mas tanto hende y grupo di tur sector di noscomunidad posibel, pa recoge tur e sentimentonan cu tin den nos pais, tur e preocupacionnan, tur e ideanan, pa tene cuenta cu esakinan den e plannan di AVP pa siguiente gobernacion.
Den e cuadro aki un delegacion di partido AVP areuni cu San Nicolas Business Association (SNBA). Lider di AVP, Mike Eman tabata contento cu e reunion aki. El a mustra cu San Nicolas semper tabatin atencion AVP, pa motibo di e contribucion grandi cu San Nicolas tabatin pa desaroyo di Aruba riba hopi tereno y pa motibo di e capacidad grandi di San Nicolas y vecindario pa bolbe crece.
“Semper un di e obstaculonan hopi grandi pa e desaroyo di San Nicolas, tabata e acceso pa San Nicolas. Diferente hotel a keda sin bin San Nicolas pa motibo cu e conexion cu resto di Aruba no tabata adecuado. Cu e “GreenCorridor” nos a kita e obstaculo ey y cambia tur posibilidad pa desaroyo di San Nicolas. Literalmente a habri un avenida nobo pa San Nicolas y cun’e, oportunidadnan nobo pa bolbe crece.”
INFRASTRUCTURA & MEDIO AMBIENTE
Otro punto cu pa AVP semper tabata importante ta pa crea e “condicionnan necesario” o sea e asina yama‘randvoorwaarden’ cu lo por haci diferente tipo di desaroyo economico y social nobo posibel.
Un di e “condicionnan necesario” aki ta un bon infrastructura, edificionan cu ta mustra nechi, cayanan den bon condicion y cu luz di caya,scolnan den bon condicion y un ambiente agradabel pa biba.
Durante di nos gobernacion anterior nos a haci hopi inversion den crea e “condicionnan necesario” ey. Nos a restaura edificionan manera Watertoren, San Nicolas Store, facilidadnan manera Joe Laveis Sport Park, a renobacion scolnan y barionan completo manera Yuwana Morto, Village,De Vuyst, Kustbatterij te cu Yara.
Tur e proyectonan aki ta parti di un vision mas grandi pa henter e area “pariba dibrug”. E vision tey. Despues di e paro di ultimo cuatro aña, nos tin cu sigui ehecuta e vision aki. Pesey nos kier a scucha tambe di San Nicolas Business Association, pa tende con nan ta mira e futuro di San Nicolas, kico ta nan prioridadnan.
Si ta industria, si ta turismo, si ta comercio of ta un combinacion di esaki nan ta wak pa desaroyoeconomico di San Nicolas y vecindario.
DESAROYO BALANSA
A reuni cu SNBA y nan a mustra cu nan kier mira un desaroyo diversifica y balansa, mescos cu partido AVP ta mir’e.Mescos cu AVP nan ta convenci cu den tur desaroyo pa stimula economia y crea trabou, mester tene cuenta cu medio ambiente y cu e herencia cultural di e area.
Den e plannan cu partido AVP ta desaroya awor, ta duna prioridad narestauracion di edificionan en vez di traha nobo. Dor di haci esey ta conserva cas y edificionan bieu y monumental, mientras ta crea trabou di nivel di experticio halto den construccion y ta evita mas tanto posibel pa usa areanan nobo di naturalesa.
San Nicolas ta duna e oportunidad pa pone e plannan ey den accion. Na San Nicolas tin hopi edificio dihopi aña cu ta den condicionnan malo awor aki. Un maneho di inverti den restauracion, den renovacion y haci usonobo (‘repurposesing’), lo trece un cambio hopi grandi den San Nicolas.
Cu e tipo di maneho balansa aki lo crea hopitrabou y lo por acopla esaki cu cualkier desaroyo manera turistimo, empresanan chikito of cu redestinacion di e areadi refineria pa industrianan limpi. Tur e posibilidadnan aki lo ta riba mesa atrobe den un maneho balansa di AVP.
DESAROYO PARTICIPATIVO
Mescos cu den pasado, AVP ta haya cu mester dicidi hunto cu San Nicolas kico lo ta e futuro di e area industrial di e refineria, kico ta e futuro di e desaroyo di turismo na Aruba y na San Nicolas y con nos ta bay proteha areanan naturaly desaroya areanan publico.
San Nicolas tin hopi preocupacion cu e desaroyo actual cu ta bayendo demasiado incontrola. Sin un vision balansa cualkier desaroyo – tambe turismo – por bay a costo di areanan publico cu nan ta aprecia masha hopi mes na San Nicolas, manera Sero Colorado, Babybeach y Rodgersbeach.
Mester haci cualkier desaroyo den dialogo cu esnan mas serca y cu mas lo por wordo afecta. Pa AVP e dialogo, manera cu San Nicolas Business Association, ta sumamente importante, pasobra e ta duna hopi bon informacion di balor pa trahamento di plannan pa San Nicolas y vecindario.
PARTNERNAN CONFIABEL
Mike Eman mes a keda contento di tende e plannan y sinti e entusiasmo y optimismo di miembronan di San Nicolas Business Association.
“Un compliment pa San Nicolas Business Asociation. Nan ta tumando hopi iniciativa como un organisacion cu a surpasa hopi contratiempo cu San Nicolas. Apesar di tur cos, nan a mantene determinacion y ecompromiso pa desaroya San Nicolas. Nos a tuma bon nota di tur nan idea y plannan.
Den nos plannan di desaroyo nacional, e desaroyo di San Nicolas sigur ta bay tin un luga importante atrobe. E plannan aki lo resulta den e programa di partido AVP y den e programa di gobernacion pa futuro.
Nos ta hopi contento cu e reunion aki cupersona nan cu ta dedica na desaroyo di San Nicolas, c’un curason grandi pa San Nicolas. Nos a sinti y tende eseyden e reunion aki. Despues di cuater aña di negligencia atrobe mescos den pasado, caminda nada a sosode, e plannan pa San Nicolas mester bay duna speransa nobo. Tin un compromiso di un hotel na San Nicolas.
Ban spera cu e lo wordo realisa. Pero den un forma balansa y cu bon proteccion di medio ambiente y di areanan publico. Pa logra esaki partnernan manera San Nicolas Business Association ta indispensabel.
AVP mes tin e ‘trackrecord’ diplanea bon y di tin ideanan hopi concreto y hopi visionario. Pero AVP tin un ‘trackrecord’ tambe di a cumpli cu lokee pone den su programa. Esey ta duna nos partido hopi credibilidad y confiansa den comunidad y cerca partnernan manera San Nicolas Business Association,” lider di AVP Mike Eman a declara.


text:
Mantenshon di Órden Públiko
Den ‘Basis Politie Zorg’ e personal di polis ta enkargá ku tareanan general di polis, manera:
- patruyahe
- duna ayudo di emergensia
- tuma denunsia (simpel)
- mantené kontakto ku komunidat
- intermediá den situashon di konflikto
- i otro tareanan manera kontròl i supervishon den kuadro di mantenshon di orden públiko.
E área di atenshon en general di polis (politiezorg) ta integrá den diferente ‘wijkbureau’ (kuido di bario/wijkzorg).
E kuido di bario ta enserá mantenshon di (supervishon riba kumplimentu ku) lei i regulashon, papia ku personanan tokante nan komportashon, duna servisio i identifiká problema.


text:
“Apesar cu nos tin comprension pa accionnan di sindicatonan, Gobierno di Aruba, ta urgi sindicatonan pa para e accionnan cu por stroba e recuperacion cu nos ta aden”
Diahuebs 9 di december 2021, Gobierno di Aruba a ricibi un carta habri di 11 sindicato y 2 organisacion. E carta ta contene tres punto di exigencia cu nan tin pa Gobierno. Gobierno di Aruba, pa medio di un carta a duna un contesta detaya riba e carta ricibi.
Exigencianan di Sindicatonan ta: 1. Nan ta exigi pa Gobierno stop inmediatamente cu dialogo cu Gobierno ta hibando cu demas sindicatonan. 2. Urgi Gobierno pa reconsidera e posicion riba e eliminacion di e 12.6% di recorte di salario. 3. Confirma esaki na nan mas tarda diaberna 10 di December 2021 pa 12or di merdia pa evita di e forma aki escalacion di accion.
Reaccionando, Gobierno a manda un carta di dos pagina pa e 11 sindicatonan y 2 organisacion, splicando detayadamente y extensamente riba cada punto enfatisando cu Gobierno tin tur comprension y respet pa e lucha sindical na e momentonan aki. Pero tambe Gobierno ta realisa tambe y ta pidi sindicatonan pa realisa cu e accionnan cu ta tumando luga por stroba e recuperacion cu nos pais ta aden. Y si nos stroba e recuperacion, e ta stroba tambe y alarga e proceso pa nos yega na normalidad na nos pais.
Riba e punto cu sindicatonan ta exigi pa stop cu dialogo cu otro sindicatonan, refiriendo na nan sindicatonan minoritario, Gobierno a reacciona y a indica cu Gobierno ta habri pa dialoga cu tur sindicato y e Gobierno, Gabinete Wever-Croes ta dialoga cu tur sindicato. Prome Minister Evelyn Wever-Croes a indica cu na e momentonan aki, no tin ningun dialogo cu ta tumando luga riba e tema especifico y ta sondiando e posibilidad pa yega na un conscensus cu tur sindicato.
Pa e motibo aki, den e carta di Gobierno, Prome Minister ta enfatisa, Gobierno ta haci un peticion na sindicatonan pa reconsidera nan posicion, pa bin bek na mesa. E Proposicionnan concreto cu Gobierno a pone den su carta ta: 1. Pa sindicatonan apunta 3 persona preferibel cu background financiero pa forma un comision hunto cu representantenan di Gobierno di Aruba. 2. Pa e miembronan di e comision haya acceso na tur informacion financiero disponibel pa asina sindicatonan tin tur informacion cu awor nan ta indica cu nan no tin. 3. E comision ta negocia cu e fin pa prepara un proposicion conhunto di Gobierno y sindicato con lo elimina e recorte salario di empleadonan di sector publico y di sector semi publico.4. Cu e proposicion aki den man, e punto di salida conhunto lo bay negocia cu Hulanda pa yega na palabracionnan concreto pa cu e eliminacion di recorte di salario.
Gobierno a finalisa e carta bisando cu Gobierno di Aruba ta habri pa delibera riba e proposicionnan aki y si mester haci cambio riba peticion di sindicatonan, lo haci esaki.
“Como Gobierno di Aruba, apesar cu nos tin comprension pa e accionnan di sindicatonan, nos ta urgi tur e 11 sindicatonan y e dos organisacionnan aki pa para e accionnan. Pasobra e accionnan aki por stroba e recuperacon cu nos pais ta aden. Mas lihe Aruba recupera, mas lihe nos por bolbe bek na normalidad y mas lihe nos por elimina e recorte di salario. Aruba mester di nos tur awo y mi ta spera di por conta cu un contesta positivo di sindicatonan pa nos bay mesa, dialoga y sali for di e empase aki na un forma cu ta benificia e empleado di sector publico y sector semi publico”, Prome Minister Evelyn Wever-Croes a duna di conoce.


text:
Lote grandi di serbes kaduká a keda konfiská i destruí.
Na vários establesimentu di distribushon a konfiská lotenan grandi di entre otro serbes ku a pasa fecha. For di siman pasá e tim multi disiplinario a bai entre otro na Industriepark na Brievengat kaminda a konfiská e produktonan. A konfiská 75 palèt di serbes Zulia, 3 palèt di Heineken i 8 palèt di San Pelligrino. Bou di vigilansia di polis a hiba e produktonan na mal pais pa distruí nan i mesora a tapa e buraku, pa evita ku despues deskonosínan lo por saka nan bèk.


text:
Jandino a kolektá mas di 1 mion florin pa yuda Kòrsou, Aruba i Sint Maarten.
Jandino Asporaat a logra kolektá 800-mil euro (masomenos 1.5 mion florin) ku su akshon ‘Samen één koninkrijk’. Durante di e programa di televishon ku a tuma lugá den fin di siman e komiko yu di Kòrsou a logra kolektá 769-mil euro, mientras ku ainda tin donashon ta drenta. Ku e akshon Jandino a kolektá sèn pa yuda Kòrsou, Aruba i tambe Sint Maarten, ku a haña un slá ekonomiko fuerte komo konsekuensia di coronavirus. Durante e show di televishon, varios personahe popular a partisipá. Entre otro, nos atleta olímpiko Churandy Martina, kantantenan Shirma Rouse, Edsilia Rombley, Tania Kross, Trijntje Oosterhuis i Giovanca. Ku loke a drenta na donashon, lo traha diferente paketenan di kuminda pa esnan mas afektá riba e islanan.


text:
e arms reduction coalition (arc):
concerned desde e obstacles, threats í difficulties esei e grandi amounts di arms den circulation pose na e maintenance di pas í seguridat í na non-governmental organisations í un departments den carrying afó nan work;
concerned desde e disproportionately grandi konta di e world's humano í economic resources ser expended riba arms;
recalling esei koroto 26 di e united nations (un) charter calls pa "the least diversion pa armaments di e world's humano í economic resources";
calls anti e united nations general assembly, na konsentí, í pa henter signatory states di e united nations na ratify, un legally bant instrument:
a) pa reducing e diversion pa armaments di nan state's humano í economic resources desde entre un í cinku percent den year;
b) na funda í argumentá systems esei enable anual independent verification í auditing di nan states compliance;
c) na funda un united nations mechanism na facilitate implementation; dealing ku tal matters ban non-compliance, concessions, reporting í auditing standards, í e publikashon di targets í achievements annually;
d) esei specifies kuantu amounts diverted fo'i armaments ta na ta usa riba deklará í un programmes kon pobresa reduction, sustainable development, konflikto prevention, peaceful resolution di konflikto, protecting e vulnerable, maintaining e environment; í effective í efficient implementation di e legally bant instrument;
e) esei gives yen opportunities na non-governmental organisations í otro non deklará actors na hasi nan contributions den implementation, compliance í allocation di resources;
f) esei requires review í re-commitment desde e states na e legally bant instrument despues un periodo di entre 10 í 25 aña.The Arms Reduction Coalition Resolution - Translations Index
summary: e arms reduction coalition(arc) ta yama pa e united nations (un) na konsentí un legally bant instrument requiring un miembro states na reduce e konta di resources spent riba arms desde entre 1 í 5 percent den aña pa un periodo di 10 na 25 aña.
keywords: arms reduction coalition, arco, arcuk, arms reduction campaign, koroto 26, un charter, akshon pa un renewal, economic resources, united nations, pas, humano drechi, sustainable development, humano seguridat, arms goberná, weapons di misa destrukshon, pobresa reduction, wdm, cnd, una, caat, disarmament í development, ngo, pas groups, un seguridat council, actun, disarmament, chikitu arms, nuklear weapons, chikitu arms í cende weapons, salw, biological weapons, chemical weapons, weapons di misa destrukshon.


text:
Tin biaha bida mes, cu paso di tempo, ta ofrece bo na un manera extraordinario, un forma con pa expresa bo mes y desata bo sentimentonan cu bo tin warda den profundo di bo ser. Apesar di tabata pinta pa hopi tempo caba, Suelyn Koevermans Dankerlui nunca no a realisa su potencial artistico completo te na momento cu el a bira mama y a sinti e necesidad di recobra parti di su identidad personal bek. Ora su yiunan a cuminsa scol, un canvas blanco riba un ezel, un penseel y algun tubo di verf a bira su escape, un parti di dje cu semper tabata tey, pero cu awor e no por pone un banda nunca mas…
“Pa awor mi lo sigui challenge mi mes mas hopi posibel y mi siguiente paso ta pinta riba canvas mas grandi, pero mi lo kier keda disfruta di locual mi ta haciendo”. E ta pensa cu nunca bo mester stop di kere den bo mes y tampoco stop di reta bo mes. “Si bo kier crece den cualkier ramo, yuda bo mes buscando cursonan online, bay workshops y educa bo mes riba diferente area”. Poco poco bo por crea bo mesun style. Keda fiel na bo mesun style, no haci cosnan pa complace hende sino haci locual abo ta sinti y locual abo ta disfruta di haci y e ora hendenan lo sinti esey y apreci’e tambe. “Por ultimo lo mi bisa pa no enfoca mucho riba resultado so, no semper cosnan lo sali mane bo kier, pero si bo a siña di e proceso y bo a disfruta di dje, bo a crece”.


text:
No tin duda cu Prome Minister Evelyn Wever Croes, ta determina pa no atende cu tur loke ex Minister Plenipotenciario Guilffred Besaril a haci na Arubahuis caminda un biaha mas el a bin dilanti y den forma energico, a mustra cu no tin investigacion oficial andando.
Parlamentario Arthur Dowers di fraccion di AVP, ta kere cu e impresion cu Prome Minister ta dunando den e caso di Besaril, ta cu e ex Minister Plenipotenciario mester por sa un secreto di e lider di MEP pa motibo cu un mandatario cu semper ta papia di integridad, awor ta sosteniendo actonan incorecto y castigabel aparentemente.
“No ta for di awor Prome Minister y lider di MEP, Wever Croes, tin un man poni riba cabes di ex Minister Besaril, ya cu e mes a confirma cu e tin un carta cu el a ricibi na luna di Mei di 2021, di un grupo di trahadonan di Arubahuis, kendenan a haci denuncia di algun cos cu Besaril tabata haci y cu lo no tabata corecto of legal.
Evelyn no a menciona algo di esaki durante di campaña electoral mustrando cu kisas e no tabata kier pa un caso asina traha contra di su partido den campaña electoral pero e cos a bira mas straño ora cu e lider di MEP a dicidi di pone Besaril asina mes riba e lista di candidatonan pa eleccion di Juni 2021.
Pues sabiendo cu tin cosnan andando cu no ta bon cu Besaril, no solamente el a pone e ex Minister Plenipotenciario riba su lista pero despues di eleccion a dicidi di bolbe nombra e mesun persona na cabes di mesun Ministerio pa cual tin sospecho cu el a haci cosnan robes.
Tur hende, hasta den seno di partido MEP, a kere cu Ady Thijssen lo a keda nombra como Minister Plenipotenciario pero aparentemente tin indicacion cu a pidi Thijssen pa warda un tiki, a haci su persona contento despues c’un nombracion como respresentante na Brussel.
Tabata bisto cu Minister Presidente Evelyn no kier tuma ningun medida, mescos cu el a haci den caso di Allan Howell, caminda el a manda su gobierno cas, loke ta mustra bon cla cu un di nan tin algo di sconde, un di nan sa algo cu e otro ta sinti su mes incomodo si esaki Sali den publicidad.
E siman aki un biaha mas por a scucha Prome Minister trata di elimina tur sospecho riba loke Besaril a haci, insistiendo cu no tin denuncia oficial, cu no tin investigacion oficial tratando di scapa cara di su gobierno cu ta colmo di cantidad di asuntonan incorecto.
Lo ta bon pa e caso aki di Besaril y su maneho hiba na Arubahuis, haya e nomber mescos cu otro casonan, como “BESA-EWC” y cu husticia tin cu prevalece den esaki, contrario na otro casonan caminda politica a bira e base con institucionnan hudicial ta haya nan mes envolvi aden,” Parlamentario Arthur Dowers a declara.


text:
Den nomber di Gobierno di Aruba, Prome Minister Evelyn Wever-Croes ta felicita señor Errol de Freitas kende lo fungi como e siguiente Presidente di San Nicolas Business Association (SNBA) y ta gradici e Presidente saliente señor Andy Hernandez pa tur e bon trabou cu el a eherce den e asosacion y especialmente pa San Nicolas den e 4 termino cu el a fungi como Presidente di SNBA.
Recientemente durante reunion general di directiva di SNBA, a eligi señor Errol de Freitas como Presidente nobo pa e periodo 2022-2024. Pa Gobierno di Aruba, desaroyo den San Nicolas ta keda un prioridad y a mustra esaki cu accion durante Gabinete Wever-Croes I y II. Den esaki semper SNBA tawata un sosten pa e vision di Gobierno pa crecemento economico di San Nicolas. SNBA den su 50 aña di existencia a hunga un rol hopi importante y necesario pa e desaroyo na San Nicolas pero sigur tambe pa henter nos pais.
Pabien señor de Freitas y exito den bo funcion nobo como Presidente di SNBA.


text:
21 sindikato lo reuní na varios punto pa wèlga general.
Durante un rueda di prensa ku a tuma na SSK, konsehero sindikal Errol Cova a duna detayenan relashoná ku e wèlga general ku a kanta pa djaweps 15 di sèptèmber. Mientras ku Roland “Nacho” Ignacio a bai un poko den kontenido di un di e motivashon pa e lucha, a duna tambe un bista riba e sindikatonan ku ta partisipá na e paro i nan punto di enkuentro. Na sede di ABVO ta reuní sindikantonan :
ABVO STRAF HORECA STS BEBA.
Na SSK ta reuní sindikatonan :
PWFC SGTK
Na Rust & Burgh ta reuní sindikatonan :
SEU STK STKO STTK SITKOM
Na sede di BTG ta reuní sindikatonan :
BTG CBH OVP STSK
Na sede di UGTK ta reuní sindikato :
UGTK(CADMU)
Na sede di SITEK ta reuní sindikatonan :
SITEK CBV SEBI
Sindikato STU (shòfurnan di bus chikí lo ta tur kaminda)
Trahadónan ku no tin niun afiliashon i ta sostene e lucha por akudí na un di e sentro di mobilisashon. E puntonan prinsipal di motivashon pa wèlga general ta :
1.Lucha di e trahado di kontratista riba tereno di refineria.
2.Landsverordening optimalisering overheidsgelieerde entiteiten.
3.Dekreto ku minister di hustisia a minimalisá sindikalista nan di manifesta.


text:
Kralendijk- Konsehal Daisy Coffie su konseho di voto ta pa vota pa sra Attje Kuiken, kandidato number 4 riba lista di PvdA (Partij van de Arbeid) ku ta lista number 7.
E konseho aki, segun Coffie ta splika, ta basá riba e programa elektoral di PvdA pa islanan di Hulanda Caribense (Islanan BES), kaminda na promé, di dos i di tres lugá tin kombatimentu di pobresa, un mínimo sosial i atendé ku kosto di bida haltu. PvdA ke sòru pa ‘hasi kompra’ i ‘biba’ ta bira pagabel na nos islanan.
Mas aleu e programa elektoral di PvdA pa nos islanan ta indiká ku: ‘PvdA ta traha huntu ku e munisipionan i paisnan den parti karibense di Reino miéntras ku nos ta konsiente di nos konekshon ku otro, ku apresio pa e diferensianan. Partisipashon di e habitantenan ta importante. Laga nos kuminsá ku fortifikashon di e aporte demokrátiko di e islanan Boneiru, Sint Eustatius i Saba pa medio di duna nan representantenan derecho di hiba palabra den Tweede Kamer ora ta trata di leinan ku ta konserní e islanan.’
Klima i kuminda
Tambe PvdA ta para pa un estado di derecho ku ta funshoná bon riba e islanan: ‘Kambio di klima lo tin konsekuensianan grandi pa Hulanda Karibense i e paisnan outónomo. Nos ta invertí den adaptashon di klima, energia i turismo sostenibel na e islanan. Tambe Boneiru, Sint Eustatius i Saba mester haña un ròl mas grandi den diplomasia hulandes i den nos maneho komersial. PvdA ta para tambe pa un futuro hustu na Boneiru.
PvdA ta mira ku kada biaha ta bira mas difísil pa hendenan por kumpra kuminda òf paga nan hür di kas. Esaki tin ku kambia. Pa e motibu aki e mínimo sosial mester subi i gastunan di entre otro hasi kompra, biba, awa, koriente i internèt tin ku baha. Esaki tin ku kambia!’
Pobresa
For di nan plan elektoral ta resultá bon kla ku PvdA tin plannan konkreto pa Boneiru i ku nan ta boga na promé lugá pa atendé mas rápidamente posibel ku pobresa, na di dos lugá pa mas kas pagabel i koriente i internèt barata i na di tres lugá pa enseñansa adekuá i aksesibel. Sra Attje Kuiken banda di ta den un puesto elegibel riba lista di PvdA, e ta tambe un persona ku a bishita Boneiru na vários okashon. E tin e islanan na pechu i ta hasi pregunta i esfuerso den Tweede Kamer pa atendé asuntunan di nos islanan. Aktivamente e ta buska aliado den Tweede Kamer pa e logra su metanan relashoná ku bienestar di nos islanan BES. Pa e motibunan aki i pa un Boneiru mas hustu i mas respetá nos konseho di voto ta pa dia 17 di mart awor vota pa Attje Kuiken.
Urna
Mientrastantu nos hendenan mester a haña nan karchi di vota entregá na kas. E lokalidatnan pa vota ta Jong Bonaire na Playa, Kompleho Deportivo J. Nicolaas (Sporthal) na Kaya Amsterdam, Sociedad Antonio de Padua na Rincon i Kolegio Kristu Bon Wardador na Nikiboko.
- Diputado den Heyer tabata tin su lastu di di trabou
- Fundashon Klave a duna informashon tokante karnaval 2023
- Delegashon Konseho Insular Saba a papia ku gerensia di Banko Maduro tokante problemanan bankario
- Ministernan Hulandes ta bini e islanan pa pidi despensa pa e pasado di sklabitut
- Vakatura Commissaris BonLab


text:
WILLEMSTAD- 14 di yanüari 2016 – Dia 9 i 10 di yanüari último e mayorista Más Travel a organisá na Ecuador un workshop spesialmente pa informá su agentenan di biahe i operadornan di tour, tokante e diferente destinashonnan ku Más Travel ta promové. Ofisina di Turismo di Kòrsou (CTB) huntu ku representantenan di sektor privá tabata presente i a duna un presentashon di loke Kòrsou tin di ofresé.
E workshop a tuma lugá na hotèl Barceló Colón Miramar na Salinas, Ecuador na kua a asistí mas di 150 partisipante di diferente siudat di Ecuador manera entre otro: Guayaquil, Machala, Manta, Portoviejo i Cuenca. E partisipantenan a mustra hopi interes pa traha ku Kòrsou. Riba e biahe aki CTB a keda kompañá pa representantenan di Sunscape Curaçao Resort, Spa & Casino i tambe Fiesta Tours. Durante di e fiesta di klousura kual a keda patrosiná pa Kòrsou, nos representantenan a haña e oportunidat pa presentá Kòrsou di un manera úniko. E tim a sa di duna informashon detayá di Kòrsou su produkto turístiko i tambe kontesta kualkier inkietut di nan banda. Mas mihó informá e agentenan di biahe ta riba e produkto ku Kòrsou ta ofresé mas mihó nan por bende nos pais turístikamente.
CTB ta keda ku su esfuersonan pa sigui promové Kòrsou komo e hoya den Karibe pa asina logra trese mas turista pa nos pais.


text:
Tésis
Un tésis òf disertashon ta manera un buki skibi pa un promovendus ku ta trata un investigashon sientífiko riba un tópiko. E por konsistí di un konhunto di publikashon sientífiko. E promovendus ta hasi su mes investigashon kompletamente independiente. Despues di aprobashon di e promotor i tambe despues di a defendé e tésis, e promovendus ta haña e titulo di doctor.
Hasi un investigashon i pone e resultadonan den un tésis no ta algu fásil. Esaki por dura hopi aña, 4 aña òf mas. Pa skibi un tésis e persona konserní mester tin e titulo di doctorandus.


text:
Diaranson mainta den careda di 10’or polis a start un persecusion den area di Sero Patrishi, Paradera, Nuñe, Jaburibari, Casibari y termina den un one way di tera di Sero Lopes.
Den oranan di mas trempan di mainta
Ta asina cu den oranan di mainta e auto aki esta un Toyota Yaris color di oro a purba horta na cas di uj agente policial, esaki tawata den area di Hooiberg/Sero Biento.
E agente a reconoce ken tawata esnan den e auto, y a mira 5 persona den e auto, nan no a logra bay cu nada. Aparentemente via camara di siguridad e la mira e caminda cu nan a tuma, y a mira cu nan lo a bay direccion Morgenster.
Algun rato mas laat, polis a topa cu e auto aki den area di Sero Patrishi cu Paradera, eynan a cuminsa un persecusion ariba velocidad hopi halto style di pelicula.
Na e rotonde chikito di Paradera pa Babijn e Yaris aki bieniendo di Jaburibari cu velocidad halto a bula e rotonde, cu tur e consecuencianan devastador cu esaki por tawata tin cu ne.
Patruyanan cu zwaailicht y sirena su tras y den Sero Lopes e la drenta un dead end y eynan ta unda cu agentenan ta detene nan y pone nan den boei.
Polisnan tawata kere cu nan lo haya 5 hende homber den e auto, pero a bin resulta cu patras durante tur coremento duro y bay horta na cas di hende tawata cu 3 criatura patras sinta.
Tristo pa mira con super spanta e tres mucha hombernan chikito tawata yora sin stop. Un agente mesora a hala leu y a sinta cu nan abou pa nan calma.Nan a haya awa y a avisa slachtofferhulp pa tuma nan over.
Pa locual ta e adultonan, ta e dos rumannan Croes conoci pa polis. Ambos a wordo transporta pa warda den dos diferente transportwagen. E auto a wordo confisca y takelwagen a yega pa a bay cu e auto warda di polis.
Diaranson mainta den careda di 10’or polis a start un persecusion den area di Sero Patrishi, Paradera, Nuñe, Jaburibari, Casibari y termina den un one way di tera di Sero Lopes.


text:
Engineering Week Celebration di 8 di November pa 11 di November a duna e resort e oportunidad pa brinda e heroenan di departamento di ingenieria hopi amor e aprecio. E intencion di e programa aki cu a dura henter un siman ta pa duna atencion na e contribucion cu e ingenieronan ta haci den mantene e resort den super top shape. Esaki tambe tabata un tempo pa ingenieronan recorda e importancia di expande nan conocemento y skills tecnico.
E resort a organisa diferente actividad pa e team, incluyendo un mainta festivo cu desayuno sirbi por medio di General Manager Joe Najjar y otro lidernan di e resort. E ingenieronan a wordo reconoci pa nan tremendo trabao, anto e evento a culmina cu weganan social hopi leuk y un trip di piscamento. E team tambe por a disfruta un dia hopi relaha na un di Aruba su reef islands, sigui pa un encuentro na Zeerover’s na Savaneta.
E siman a conclui cu un tremendo luncheon den tema. Engineering Week su celebracion ta bay bek ta ne e prome siman biaha cu esaki a wordo celebra na 1903 na Merca, cual a bira un tradicion anual na La Cabana Beach Resort & Casino desde su apertura.
“Nos ta balora nos ingenieronan como un team, pasobra nan skills di resolve problema, nan ingenio y diligencia,” Joe Najjar ta expresa, “e tamaño di e resort y su complexidad di tur e sistemanan ta mantene e departamento semper activo cual ta demanda hopi atencion. Nos ta contento di por celebra nos fixers un bes pa aña, pa asina nan sa cu nan dedicacion no ta wordo ignora.”
Engineering Week Celebration di 8 di November pa 11 di November a duna e resort e oportunidad pa brinda e heroenan di departamento di ingenieria hopi amor e aprecio. E intencion di e programa aki cu a dura henter un siman ta pa duna atencion na e contribucion cu e ingenieronan ta haci den mantene e resort den super top shape. Esaki tambe tabata un tempo pa ingenieronan recorda e importancia di expande nan conocemento y skills tecnico.


text:
Apesar cu riba e isla, ta tumando e medidanan necesario y tambe por mira un tipo di histeria entre e habitantenan pa nan ta mas protehi posibel, 24ora.com tabata combersando cu algun turista, kendenan no a mustra ningun clase di preocupacion pa e yegada di Coronavirus na nos isla. Un di e turistanan, Tammy Sharp, a comenta cu Aruba ta tumando e precaucionan necesario, compara cu Merca, e ta bisa na harimento. Esaki ta prome biaha cu Tammy ta bin Aruba y e kiermen no mester haci nada realmente, concerniendo Coronavirus.
Tammy a conta cu nan a crusa frontera pa Canada pa bin Aruba. Cerca di unda cu nan ta biba, mas of menos 20 miya, tin hende cu ta den cuarentena. Riba su mes e ta disfrutando di Aruba. Ta hopi bon cu Aruba no ta mucho grandi y cu e no ta pandemico. Tur hende ta spanta. No tin nada riba shelf for di caminda nan ta bin y nan ta sinti na Aruba ta un luga sigur.
E ta totalmente diferente, Roger su casa a splica. Tambe ta trata di e temperatura. Nan ta bin di un area cu sa ta hopi friu y tambe nan sa tin hopi griep. Caminda nan ta kedando, nan a mira cierto grado di precaucion, manera cu nan ta haci e mannan di porta limpi, y tambe e mannan di trapi y e sa cu e situacion aki no lo bay daña nan vakantie.
Pa awor aki, nan ta disfruta di nan tempo aki na Aruba, ora cu nan ta cla pa bay cas, nan lo wak con cos lo anda ora nan drenta bek nan pais.


text:
Ku hopi atenshon mi a tuma nota di e kaso di desaparishon di James Hogan. Tambe mi por a tuma nota di tur e esfuerzo nan k uta wordu hasi pa logra enkontra James Hogan. Mi ta kontentu tambe ku ta hasi tantu kos asina aki pa mas rápido posible enkontra e persona aki. Pero a pesar di tur esaki mi no ta kontentu ku e forma di opera di Ministerio Publiko.
E motibu pa esaki ta lo sigiente: manera nos tur sa ya pa basta tempu kaba tin un persona di nomber Shuresca Fermina ku ta perdi. Den pasado ya kaba a surgi e diskushon dikon no a hasi esfuerzo nan manera den kaso di Marlies van der Kouwe pa logra enkontra sra. Fermina. Riba e punto aki Ministerio Publiko a bisa ku bo no por kompara e dos kaso nan, ya komo ku e kaso di Marlies a kuminsa komo un akto kriminal i esun di sra. Fermina ta nada mas ku un desaparishon. Chek e sigiente link http://www.youtube.com/watch?v=R6WPcqjM3Yk&feature=channel_page . Pone hopi atenshon riba loke ta wordu menshona na 1 minut i 44 sekonde.
Mi pregunta pa Ministerio Publiko ta: e kaso Hogan no ta un desaparishon tambe? Ministerio Publiko a kontesta e pregunta aki kaba. Den e puntonan di konferensha di prensa Polis/OM riba kaso Hogan ta bin dilanti “Ta tene kuenta ku tur senario. Úniko loke ta sigur ta ku sr. Hogan ta pèrdí”! Den otro palabra e kaso ta wordu atende komo un desaparishon. Esaki ta wordu konfirma tambe den e sigiente link http://www.youtube.com/watch?v=zBmo9mucJzs&feature=channel_page .
Kiko a wordu hasi pa ekontra James Hogan?
• Djabièrnè mainta reshèrshi di Kuerpo di Polis Kòrsou (KPC) ta start ku un búskeda
• Djabièrnè mèrdia Ministerio Públiko huntu ku polis ta lanta e asina yama ‘Team Grootschalig Onderzoek’ (TGO) . E team ta start su trabou den kareda di 15:00-16:00 or ku loke reshèrshe a akumulá te na e momentunan ei
• TGO ta un team ku ta konsistí di alrededor di 15 pa 20 persona
• Na kas di Sr. Hogan tabata konosí ta kua ruta e ta kana semper. A listra e ruta ei kompleto. E área ta konosí komo Toni Koenchi
• A hasi un investigashon di bario (buurtonderzoek) i a skucha famia i konosínan
• Búskeda ta konsentrá su mes den e área aki. Búskeda tambe riba laman. Búskeda ta inkluí Warda Kosta, Marina Real, i Navy di Estádos Unídos. Den e área sambuyadónan di Marina Real a buska bou di laman
• Djadumingu a manda paña i muestra di sanger pa Nederlands Forensisch Instituut (NFI) na Ulanda
• Djadumingu a yega for di Ulanda 4 kachó spesialisá den búskeda di hende morto i nan ‘doghandler’ pa yuda den e búskeda.
• A tapa e lugá di investigashon ku un tènt pa evitá ku áwaseru òf otro situashon por daña e área
• Tin un koperashon ku Ulanda i Estádos Unídos den e búskeda
• E investigashon ta un asina yama ‘breed spectrum onderzoek’
Den un komunikado di prensa ku a sali resientement Ministerio Publiko ta duna di konose lo sigiente: “Relashoná ku e kaso di desaparishon di sr. James Hogan, visekònsùl di Estádos Unídos, Ministerio Públiko di Antia Ulandes ta deklará lo siguiente:
Na e momentunan aki por konfirmá ku a base di un petishon hasi dor di Prokurador General di Antia Ulandes na Kònsùl General di Estádos Unídos a pidi asistensia di dos investigador. Entretantu djaluna atardi 1 funshonario di FBI i 1 funshonario di State Department a keda inkluí den e tim di investigashon.
Ministerio Públiko ta enfatisá ku na e momentunan aki te ainda e punto di salida ta ku ta trata di un kaso di desaparishon. Ta tene kuenta ku tur senario, inkluso un akto kriminal.
Mientrastantu e investigashon den e kaso aki a sigui. A pidi Ulanda via di e kanalnan formal pa mas ayudo tékniko. Esaki mientrastantu a keda aprobá. Via di Ministerio di Defensa ta bai yega Kòrsou loke nan ta yama ‘defensiemiddelen’ den forma di sambuyadó, eksperto i material. Djarason ta yega Kòrsou un aparato sofistiká pa listra den fondo di laman. Awe tardi a yega Kòrsou ya kaba 4 persona pa manehá esaki.
Loke ta konosí kaba ta ku a pidi NFI yudansa den forma di investigashon di laboratorio. For di djadumingu a yega miembronan di e ‘Landelijke Team Forensisch Opsporing’. Ta trata di 2 doghandler, 4 kachó spesialisá pa buska morto i 4 spesialista pa kolekta material forensiko. Tambe Prokurador-general di Antia Ulandes a hasi awe un petishon na Konsulado Merikano pa asistí ku sambuyadó i material pa yuda den e búskeda.
E material ku Ministerio di Defensa ta pone disponibel ta: sambuyadó spesialisá (kikvorsmannen) ku por sambuya na profundidat di 15-30 meter. Tambe nan ta pone disponibel botonan konosí komo Boston Whalers i un asina yamá REMUS-team ku tin na nan disposishon un ‘Autonomous Underwater Vehicle’ (AUV) ku 4 tékniko pa listra den fondo di laman.”
Kiko a wordu hasi pa enkontra Shuresca Fermina?
E uniko informashon kumi a logra obtene riba e pregunta aki ta ku Ministerio Publiko a papia ku diferente testigu i a hasi sierto investigashon den e bisindario di sra. Fermina. http://www.youtube.com/watch?v=8ueUHcosHmE&NR=1 .
Loke mi no por kaba di kompronde ta dikon pa sr. Hogan ta hasiendo tantu kos asina anto pa sra. Fermina praktikamente no hasi net net nada. Ta miedu Ministerio Publiko tin di Departamento di Estado Merikano? Ministerio Publiko mester korda ku no ta Departamento di Estado Merikano ta nan doño di trabou i ta paga nan salario, ta DEPARTAMENTO di YU’I KORSOU CITIZEN ta hasi esaki. Ministerio Publiko ta traha pa ami i abo. No ta posibel ku ta hasi tantu kos asina aki ku ami i abo su sen anto ora tin ku investiga kos pa ami i abo ta draai riba un estilo di spaar sen.
Gran parti di hende ku ta traha na Ministerio Publiko ta YU’I KORSOU, ta asina aki nos tin ku trata nos mes hendenan, lubidando ku e sra. Fermina por ta bo famia tambe? Ban serio Ministerio Publike bosnan ta hopi robes bezig! Mi ke enfatisa un biaha mas, kumi no tin ningun problema ku ta hasi tur e kos nan aki pa enkontra sr. Hogan pero si bo ta hasie pa sr. Hogan bo tin ku hasi mesun of mas tantu esfuerzo pa e YU’I KORSOU. Lei pa un Lei pa tur tog Ministerio Publiko?


text:
Manera ta konosí ku aleman pa un relashon grave
Si no ta familiar ku stranhero, e muhénan liber kometé un eror komun: e kompra ku nan meskos ku e compatriotasSinembargo no ta tur tin diferente tradishon ku e mester kumpli. Nan norma i na aleman. Si nan ta about di un hoben studiante òf hoben riba e trinta aña, aki tur aproksimadamente e mesun, manera den kualke otro pais di mundu.
Ma e instrukshonnan di e hopi deseá sa ku aleman pa e instrukshon, preferá e kastigu bela na un hende adulto, i e no ta observador i práktiko.
Basila ku e aleman, ta un lugá no ta resultá ta konsiderá ku tin desenas i adecua pa e area, manera kabes di atardi, discotek, manera un fiesta di its rápido. Por ta asina, preferá e kastigu pensa na unda bo sa ku aleman pa un relashon grave. Na sigur, ta bisa, di kustumbernan alemania ta konsiderá un maraviyoso manera ta kontra e alma hemel. Maske mucha no ta komprendibel, preferá e kastigu hasi di e manera i ta siña pa empresanan di e promé into. Estadístika di: hende solteronan, alemania, no ta dispuesto na gast'muchu largu den realisá un vendar e relacionnan, por ta asina, e bishitá di nan ta masha popular. E kultura di alerto no ta tur loke e passen di alemania. Si implementa hala i invitá gusta hende den e cena, ma ta invitá, proponé invitá riba su mes), e ora ei e por tin konsentimentu víktima ta haltu. Despues di esaki, e por susto, tin ku ta spera di nan e inisiativa di su parti, ma pa inicia e konosementu di tal manera ta bon. Nada malu e hasi pa ku e muhé ta tuma e initiativa, alemania no ta mira: den kontenido di relacionnan di nan vigor, i e no e igualdat pa drechi.
Tambe ta importante a splika ku e kustumbernan alemania hende ta plania: un biaha ta un muhé coquetea, ta nifiká ku e ta interesa den e konosementu spesífiko di un homber.
E alerto pa e alerto no ta konseho di aleman por konsiderá ku e tin di nò, i ku e frívolo kustumbernan kasonan ei desgrasia. Tambe ta importante tene na kuenta.
Ta familiar ku e aleman na e fiesta di october.
Komo ku esaki ta un bon splikashon, i otro mas simpel i cecilia, unda bo sa aleman. Mira tur ta simpel: esaki ta e lugá, e ambiente i ta mas importante na e posibilidat pa manda un señal di un posibel. Basta ku mara un trampa na e tradishonal paña na banda robes pa atraé pa esnan ku ta den un tòp di e reina di serbes.
Tur ta dependé di e hende hasi bieu ta kalkulá na e mucha
I, ku no ta parse un e por bisa korte no, i e no ta bai tin e pèrseveransia. E ta agradabel tèst na alemania pa hende ku no ta kere, ku e palabra nan a duna e caba. Ademas di october di alemania ei otro bon accijns di alemania, na e hende por sa ku aleman pa un relashon grave. E registro di e sitio ib di its den e tera no ta konsiderá algu. Solamente e hòmber komo e muhé remente otro dediká na su bida personal. Por ta asina mustra riba komandante un maximo di, buska di mitar orañe na reda, a tuma e manera un fieldat. I esaki ta un gran oportunidat pa haña na e hende adequate, si e muher riba e no ta biba riba alemania. Bon oportunidat tin its na e sitionan di Its di alemania den liña òf Alemania Konosementu Riba esakinan rekurso e komun prinsipalmente persona mas grandi. Normalmente largu di esaki (i largu), ku ta traha, klas mitar, mi kier haya un coco igualdat i e dueña di e kas. Familiar ku e aleman pa e instrukshon na un lugá di its, e ta posibel. Na susto, pa haña e romani den e enfoque, ta duru, sinembargo, den e relacionnan ku e aleman di hende i tantu no tin e prepará. Manera i ta ku e no ta paga e dòbel di nan vuelo i di kas, i e cheque na restorant, ta probablemente nan tene nan hasi dòbel no despues di e di dos bishitá.


text:
ORANJESTAD - Diasabra anochi CMB a tene su “Block Party for Charity” cu tabata un celebracion hunto cu comunidad di Aruba en conexion cu 60 aniversario di e banco. Den un record di menos di 2 ora a bende e maximo di 600 ticket (Afl. 15.00 cada uno) di cual e banco a match cada contribucion di e publico florin pa florin pa un total di Afl. 18,000.00. Asina mes gerencia di e banco Sres. Paul DeWolfe y Roberto Dijkhoff a rond af e suma final na e bunita montante di Afl. 25,000.00 cu lo bai completo pa Fundacion Contra Violencia Relacional (FCVR).
Srta. Audrey Croes (Presidente di FCVR) hunto cu un ekipo di boluntario di e fundacion a ricibi e check simbolico aki riba escenario di cual suma sigur lo bai pa yuda nan logra sigui asisti e comunidad di Aruba.
Publico a gosa di un bunita anochi cu tambe a bai acompaña pa un Jingle Contest entre e empleadonan di banco acompaña pa e profesionalnan di Live Music Aruba. Ademas a cera e anochi cu Massive Brass Band den nan uniform y cu un show completo.
ORANJESTAD – Recientemente Kiwanis Club of Palm Beach Aruba a instala su directiva nobo pa e aña 2022-2023. Na e ocasion aki, Luitenant Governor Sra. Marelva Corion, procedente for di Curacao, tabata presente personalmente pa haci e instalacion. Durante e instalacion aki Sra. Corion a ricibi asistencia di Past Governor Sr. Robert (Bob) Spellen. Como maestro di ceremonia pa e anochi aki a keda encarga miembro y Past President, Sr. Patrick Brown.
ORANJESTAD - Marcando e di cinco aniversario di e programa di premiacion, Aruba Hotel & Tourism Association (AHATA) ta hopi entusiasma pa anuncia cu e evento special di AHATA Excellence Awards lo tuma lugar diasabra venidero.
ORANJESTAD – E pelicula localmente produci Blackout, a keda nomina pa 3 premio na India. Cu hopi orguyo e productor local Angel Soto a anuncia cu su pelicula “Blackout” di e aña aki a causa furor ultimo na e Northeast International India Film Festival (NIIFF) 2022.
(ADVERTORIAL)
PALM BEACH – Den conexion cu temporada di Thanksgiving y den celebracion di e dia mundial di derechonan di mucha, Aruba Marriott Resort & Stellaris Casino a organisa un fundraising Thanksgiving brunch na La Vista día 20 di November 2022.
ORANJESTAD - Despues di e di tres y ultimo anochi di Prefinals, Stichting Musica ya caba ta den pleno preparacion pa e Caiso Finals y Super Saturday Soca Finals di Aruba Caiso & Soca Monarch 2023. E anochinan final lo tuma lugar riba 27 y 28 di januari 2023. Stichting Musica a anuncia cu e finalistanan cu lo pasa pa e Finals di Aruba Caiso & Soca Monarch 2023, lo wordo divulga riba diaranson, 11 di januari 2023. Esaki ta nifica cu tur participante di prefinals, lo ricibi amplio oportunidad pa promove nan produccion desde awor te cu e fecha aki.


text:
Elisa Olvinia Rosalie Victoria
Salmo 62: Serka Dios so mi alma ta na PAS.
A fayesé Kristianamente:
Elisa Olvinia Rosalie Victoria
*14 yanüari 1924 – †24 novèmber 2021
Na nòmber di su yunan:
Winston Victoria
Royston Victoria
Kalex ‘Boy’ Victoria
Angelo Victoria
Su 13 nietunan y 17 bisañetunan
Ruman: Dominico i Elia Rosalie
Ruman di kriansa: Mario Phelipe
Subrino i subrinanan:
Vilma y Arsenio Raphaela y rumannan
Marlene Rosalia y rumannan
Enaida Dorand y rumannan
Nelly Rosalie y rumannan
Wingo y Carla Levenstone
Ruthmila Otto y rumannan
Judith Maurits y ruman
Rosemarie Sicilia
Soraida Hodge y rumannan
Prima: Phelipa Berginia
Kuñánan:
Tenchi Rosalie, Elvia Paulina
Jamel Baptist i Morena Alberto
Ihánan, komader- y kompadernan, amigunan, bon bisiñanan, su klup di pasa dia.
Demas famianan i konosínan:
Victoria, Rosalie, Wederfoort, Martha, Jacobus, Zimmerman,
Koeiman, Dorand, Raphaela, Meijer, Gijsbertha, Paulina,
Inesia, Thomasa i Club 60+
Nos diskulpa si den nos tristesa nos por a lubidá un famia
Entiero ta tuma lugá djabièrnè 3 di desèmber 2021 saliendo for di misa di Sta. Maria pa Santana Katóliko na Sta. Maria. Ta risibí bishita di kondolensia na Misa di Sta. Maria for di 1’or di mèrdia te ku 2.45 sigui pa un Santu Sakrifisio di misa.
No ta risibí bishita di kondolensia ni promé, ni despues di entiero. Pa demostrá bo kombibensia subi e website
www.eltributokondoler.com i manda bo kondolensia pa famia.


text:
Minister Koeiman : Ta un akto di rabia a tuma lugá na pisina Enith Brigitha. (VIDEO)
Den oranan di mardugá deskonosínan a kousa bastante daño na pisina Enith Brigitha den Sentro Deportivo Kòrsou. Nan a tira diferente artefakto den e pisina. Ademas a basha zeta tambe den e awa i den e ‘pomphuis’ di e pisina. E malechornan a destruí tambe e bòrchi ku nòmber di e pisina i tira e lèternan den e pisina. Algun luna pasá Reda Sosial a entregá e pisiná renobá bèk na FDDK, despues ku pa vários luna e pisina a keda será. Debí ku a haña bakteria den awa di e pisina, no tabata responsabel mas pa laga muchanan tuma lès di landamentu, ni hasi uzo di e pisina. Na okashon di e re-apertura, e propio medayista olímpiko Enith Brigitha tabata presente ora ku a hasi desvelo di e bòrchi ku su nòmber.
Den un promé reakshon, minister di SOAW, Hensley Koeiman, ku tin deporte mashá na pechu, a deklará pa TV Direct ku na su impreshon no ta trata di un kaso di muchanan baldadi, sino mas bien un akto di rabia.
Minister Koeiman a splika ku mester bin kamara, pa evitá ku ta sigui pèrhudiká nos muchanan den nan desaroyo deportivo.
[if !supportLineBreakNewLine] [endif]


text:
WILLEMSTAD- 3 di òktober 2022 – Den un ambiente ameno na Aeropuerto Internashonal Hato riba djadumingu 2 di òktober a tuma lugá selebrashon di e buelo inougural di Arajet su ruta, Santo Domingo, Repúblika Dominikana – Kòrsou. Arajet ta unaerolínea nobo ku na sèptèmber 2022 a inisiá su operashon for di su base na Aeropuerto Internacional de Las Américas na Repúblika Dominikana. Durante di e selebrashon a hiba palabra, Minister di Desaroyo Ekonómiko, sr. Ruisandro Cijntje, Vice President Marketing & Sales di Arajet, sr. Alvaro de Oleo i Director of Air Service Marketing & Development na Curaçao Airport Partners, sra. Peggy Croes.
E buelo di Arajet ta brinda e posibilidat pa mas turista prosedente di Repúblika Dominikana bin eksperensiá tur loke Kòrsou tin di ofresé; un portafolio amplio di akomodashon, playanan bunita, nos historia riku, diferente tipo di evento, deportenan akuátiko, nos kushina krioyo, platonan internashonal i mas ku tur kos nos hendenan amabel. Ademas, e konekshon nobo ta brinda tambe mas opshon di biahe pa nos pueblo lokal. E buelo ta keda efektuá 1 biaha pa siman, riba djadumingu i entrante kuminsamentu di novèmber próksimo dos biaha pa siman riba djadumingu i djaweps. E buelonan ta keda efektuá ku un Boeing 737 MAX.
Gobièrnu di Kòrsou, Ofisina di Turismo di Kòrsou (CTB), Curaçao Airport Partners (CAP) i Curaçao Airport Holding (CAH) ta felisitá Arajet ku nan destinashon nobo, Kòrsou!


text:
Gobierno di Aruba hunto cu Crisis Team, den Conferencia di Prensa dialuna mainta, a duna update di e ultimo informenantocante Covid-19 considerando pa duna atencion na e ultimo desaroyonan den e siman di Pasco.
Prome Minister Evelyn Wever-Croes a anuncia cu e promecasonan di Omicron a wordo constata aki na Aruba y esaki ta pone Aruba den preparacion pa e ola number 5. Dia 16 di december e personanan a wordo getest positief pa Covid y dia19 di december a constata cu esaki tabata Omicron. Ta trata di personanan cu ta bin di exterior pero tambe di personananlocal cu no tin historia di biahe. Esaki ta un indicacion cu e variante Omicron tey y cu e ta traspasando den noscomunidad.
Prome Minister a indica cu tin medidanan in place aworaki y pa awor Crisis Team ta sinti cu esaki ta e medidanan cu nosmester pa brinda cabes na e desaroyo nobo aki. Pues pa aworno mester aumenta of escala e medidanan pero si mester kedaalerta y keda evalua e situacion constantemente y si mestercualkier cambio, lo tuma decisionnan pa e cambionan aki.
“Aruba a bin ta prepara pa esaki di un tempo caba. P’esey a tuma medidanan di trempan.
Nos ta mirando cu e casonan ta aumentando pero no drastico. Awor nos ta pidi tur ciudadano pa aplica extra cautela. Nos ta preocupa pero no mester bay den panico. Aruba ta prepara. Aruba ta den recuperacion y nos no kier kibra e recuperacioney. P’esey nos ta pidi tur hende vacuna, uza tapaboca, tenedistancia y aplica tur e reglanan di higiena. Aplica tur esakinantur ora y cu disciplina. Nos ta bringando un enemigo invisible, pero nos tin e arma pa bring’e: nos disciplina”, PromeMinister Evelyn Wever-Croes a enfatisa.


text:
Mirando e crecemento grandi den cantidad di meternan “prepago”
ORANJESTAD, Aruba – Recientemente N.V. ELMAR a reuni cu Aruba Gasoline Dealers Association (AGDA) y a yega na un acuerdo pa tur nan asociado bira bendedonan exclusivo di coriente prepago
Desde 2012 Aruba tabatin solamente 3 localidad cu ta bende coriente prepago. Na juli di e aña aki a amplia esaki pa 5 localidad. Directamente despues a sinta na mesa cu AGDA pa por a amplia e localidad di puntonan di benta di coriente prepago na Aruba. Esaki dia 1 di september ultimo a culmina den un evento di firmamento, entre N.V. Elmar y gerencia di tur stacionnan, unda cu a cera contrato cu tur stacion di gasolin na Aruba pa asina nan por bira bendedo exclusivo di coriente prepago di N.V. ELMAR.
Dentro di algun dia tur e stacionnan lo por bende di coriente prepago. Ta trata aki di tur 14 stacion di gasolin na Aruba, esta CITGO Palm Beach, CITGO Sasaki, CITGO Boulevard, CITGO Caya Grandi, CITGO Ponton, CITGO Companashi, CITGO Tanki Leendert, CITGO Seroe Blanco, CITGO Paradera, CITGO Wayaca, CITGO Santa Cruz, CITGO Savaneta, CITGO San Nicolas y tambe na CITGO Essovile.
E intencion ta pa e cliente por cumpra cualkier suma di coriente cu e ta desea, facilitando esaki den su presupuesto. Esey lo duna e cliente e control riba e suma cu e ta desea di recarga su coriente, a base di e presupuesto cu e tin disponibel na e momento ey. E ta yuda e proceso di control di un famia su gasto di coriente.
N.V. ELMAR siendo un compania nacional cu ta distribui coriente ta inverti alrededor di 20 miyon florin tur aña den mantencion y actualisacion di su red di electricidad. Cu lansamento di servicio y productonan nobo, ta demostra cu N.V. Elmar no ta dedica atencion solamente na aspectonan tecnico y di infrastructura, sino tambe na e nivel di servicio eficiente y moderno cu ta brinda clientenan diariamente.


text:
E look natural semper ta un tendencia pa zomer, pero pa e temporada aki, e tendencia di makiyahe Color Splash ta audaz y briyante y ta esun cu ta tuma control den zomer 2019. Agrega un poco color na bo ‘Naked Look’.
New Naked Reloaded Palette by Urban Decay:
• The Naked Revolution a inicia cu e buskeda pa e tononan perfecto “desert island” y e trayecto ta continua cu Reloaded.
• E Must Have pa tur ‘makeup bag’.
• Tur e tonalidadnan ta esencial: Desde e matiz calido di gamus te e briyantenan koper y oro. Bo por crea cualkier aspecto neutral.
Agrega un toke di color durante zomer den bo makiyahe cu e palet nobo; New On the Run
Cada palet ta ful di matiz y metalico, cu ta inclui un tono transformador, cu por cambia bo apariencia of agrega un toke di briyo.
Bay di 0 pa 60 cu Bailout – e palet aki ta ful den e tononan cacao neutral, violeta y lavender. Sali pa un aventura inespera cu Detour, cu ta carga di e colornan neutral sienna y un metalico teal profundo. Agrega briyo adicional cu un tono cora koper!


text:
Kralendijk- Dòkter Marian Luinsra den konferensia di prensa djaweps mainta a komuniká ku tabata su delaster aparensia komo bosero di Entidat Públiko Boneiru (EPB) pa loke ta trata Covid-19.
E dòkter, ku pa basta tempu mester a baha ku penshun, a keda yuda EPB den e temporada di krisis. Ora no por a haña niun hende den promé instante pa yuda ku e parti aki, a hasi un apelashon riba Luinstra pa tuma e ròl aki.
Aunke Luinstra su dominio di Papiamentu no ta 100%, ela risibí hopi apresio pa e echo ku e tabata hasi su bèst enormememente pa tene su spichnan na Papiamentu, banda di hulandes, i tabata hasi purba kontestá pregunta na Papiamentu; algu sigur no fásil den un idioma ku no ta di e hende mes.
Batuto
Luinstra lo pasa e batuto ofer pa kolega dòkter Loes Jaspers, ku ya tin algun luna na Boneiru. Aparte di ta dòkter, Jaspers a spesialisá den malesanan kontagioso i e ta epidiomólogo.
Gezaghèber Edison Rijna a ekspresá palabranan di apresio pa Luinstra i su trabou pa Boneiru, i a entregá e dòkter un bukèt grandi di flor.


text:
Tur lista politico pa eleccion 2017
E listanan politico pa eleccion 2017 a wordo entrega dia 4 di augustus 2017. En total dies partido ta participa cu nuebe lista (partidonan PPA y UPP a uni forsa y a forma un lista combina: PPA/UPP).
Aki por wak e listanan pa eleccion 2017 (den secuencia alfabetico) cu informacion adicional tocante e cantidad di voto y posicion riba lista pa eleccion 2013. Tambe por wak si un candidato tawata riba un lista diferente na 2013.
Pa loke ta trata e cantidad di voto necesario pa logra un asiento (kiesdeler); a base di e porcentage di esnan cu derecho di voto cu a vota na 2013, por spera cu pa eleccion 2017 e kiesdeler lo ta alrededor di 2.859 voto (na 2013 tawata 2.752).
Expresionnan haci den e articulo aki no necesariamente ta refleha opinion di ArenaPoliti.co


text:
Diasabra atardi den careda di 6’or polis a bay pura Nuñe, unda cu un homber a hinca un muhe.
Na yegada di polis via un porta di garage polisnan a logra bay paden y lo a haya e dama herida.
E dama lo a wordo hinca(herida) na su pia y lo tawata den hopi dolor y no tawata sinti su pia.
Na e sitio polis no a topa cu e homber, cu ta casa di e dama.
Basta rato despues ambulance a yega y Paramediconan a bay paden pa mira e situacion di e dama. Un rato despues a baha e brancard pa por transporta e muhe pa Hospitaal.
Segun nos por a compronde, un persona a wordo deteni y transporta pa warda di polis.
Lo ta trata di un pareha jong.
Clouds: {{current_weather.clouds}}%
Wind ({{current_weather.wind.deg}}): {{current_weather.wind.speed}}{{units_wind}}


text:
Balashi – Diahuebs anochi polis di trafico a wordo manda poco pabou di e brug nobo, pa un boksmento.
Na yegada di polis, nan ta constata cu e boksmento ta trata entra un Glanza y un Lexus.
E chauffeur di e Glanza pa un of otro motibo no a regula su velocidad y ta dal tras di e Lexus, pasando e over di tera cu ta parti e caminda. Door di e impacto duro e Lexus a keda destrui patras y a bay para basta leu. Segun chauffeur di e Glanza un otro auto, un Nissan probablemente lo a causa cu ela boks.
Ambulance a presenta pa trata un dama cu tawata den e Glanza. Ambos auto no por a core mas y mester a wordo hiba cu takelwagen.


text: Diahuebs madruga a drenta informe di cu panort di ex-Brisas del Mar lo tin un dama herida benta abao y cu aparentemente lo a ser maltrata, mesora a dirigi un patruya na e sitio. Na yegada di e patruya a bin compronde cu aparentemente e dama lo ta bao influencia y lo a dal abao herida su mes. Famianan di e dama a ser avisa y nan ta na caminda pa busk’e. Polis a nota cu e dama ta sangrando na su boca y a pidi presencia di un ambulans. Na yegada di e ambulans nan a atende e dama y a transporte pa hospital.


text:
KRALENDIJK – Kolegio di supervishon finansiero di Bonaire, Sint Eustatius i Saba (Cft) e siman aki a hiba kòmbersashon digital ku e Kolegionan Ehekutivo di Bonaire i Saba i ku e Komisario di Gobièrnu di Sint Eustatius i su remplasante. Komo konsekuensia di e restrikshonnan di biahe, e bishitanan normal na e islanan no por a tuma lugá, meskos ku tabata e kaso na yüni tambe. Den e enkuentronan entre otro a deliberá tokante e konsekuensianan ekonómiko, finansiero i sosial di e pandemia di Coronavirus. Hulanda a pone disponibel kompensashon pa e bahada di entrada di e tres entidatnan públiko.
Bonaire
Ta nesesario pa Bonaire duna mas atenshon na su siklo di presupuesto i responsabilisashon. No tin mehorashon den e maneho finansiero. Cft a urgi Kolegio Ehekutivo pa sòru pa e mehorashon aki tuma lugá ainda riba término kòrtiku, i pa hasi uso optimal di e medionan finansiero amplio i di e kapasidatnan di e ámtenarnan. Ademas Bonaire mester yena e vakaturanan di e funshonnan klave den e aparato gubernamental adekuadamente i mas pronto posibel.
Cft a bolbe insistí pa bini ku mehorashonnan den e empresanan públiko. Ta trata aki di mehorashonnan relashoná ku e direkshon, maneho finansiero, produkshon na tempu di e kuentanan anual i yenamentu di e vakaturanan den e huntanan di komisario.
E proyekto di presupuesto pa aña 2021 ku Bonaire a entregá ta balansá, ya ku a saka 1,9 mion dòler for di e reserva general, ku ta intenshoná pa tal propósito. Riba 12 di òktober Cft a duna su konseho riba e proyekto di presupuesto aki.
Sint Eustatius
Pa komienso di aña presupuestario 2021 Cft lo reanudá su trabou di konsehero pa e proyekto di presupuesto di Sint Eustatius. Den e kòmbersashon di 27 di òktober e Komisario di Gobièrnu i su reemplasante a informá Cft tokante e progreso ku miéntras tantu a realisá riba tereno di finansa i tokante nan puntonan di atenshon prinsipal pa futuro.
Saba
Ku Saba e Kolegio a deliberá tokante e problemanan ku Kolegio Ehekutivo ta eksperensiá pa balansá e presupuesto. En partikular e Kolegio Ehekutivo a mustra riba e gastonan di operashon i di mantenshon di e fasilidatnan públiko físiko ku a konstruí den e último añanan riba gastu di Hulanda. Saba a entregá su proyekto di presupuesto pa aña 2021 serka Cft pa esaki duna su konseho.


text:
DEN HAAG – E anexion illegal di 4 region di Ucrania awe, ta wordo condena severamente riba nivel internaconal. Merca y Europa ta reacciona cu sancionan nobo contra Rusia. E sancionan mericano ta dirrigi contra e compleho industrial tras di e guera, manera infrastructura. Segun presidente Mericano Biden e ta un intento fraudulento pa reclama tereno di Ucrania. Premier Hulandes papiando pa Europa, a condena e acto aki tambe severamente contra Rusia.
RECONOCE
E mandatario a sigura cu Hulanda lo no reconoce e anexion nunca. Europa ta trahando riba un pakete nobo di sancion, segun Rutte a sigui bisa awe diabierna mainta. Minister hulandes di relacionan exterior, Hoekstra a nenga di acepta di e embahador Ruso cu lo tin e cambio cu Rusia a anuncia y ta considera tur e actonan aki como illegal.


text:
Naturalmente ta posibel tambe pa construi of laga construi un cas na Aruba. Pa haci esey, mester cumpli cu e sigiuente condicionnan:
- E futuro doño mester tin un tereno pa construi, sea cu ta tereno propiedad of tereno erfpacht;
- Un permiso pa construi (bouwvergunning). Ta necesario pa bo obtene un permiso pa construi, prome cu bo cuminsa cu trabou di construccion. E condicion aki ta regla den e Ley Bouw- en woningverordening y Bouw- en woningbesluit.
- Un plan di situacion (situatieplan). Un di e condicionnan pa traha of laga traha un cas ta un plan di situacion aproba. Ora di haci peticion pa un permiso pa construi, e plan di situacion ta un di e condicionnan;
- Un plan pa instalacion electrico aproba;
- Un instalacion di gas aproba.
Ley ta haci diferencia entre construi acerca (bijbouw), construi na, of renoba. Ta papia di construi na un cas ora por ehempel bo ta construi un camber of garashi na e cas y e ta accesibel directamente for di paden di e cas. Si esey no ta e caso, ta papia di construi acerca. Ta papia di renoba ora cu por ehempel bo ta haci construccion na un edificio exsistente di tal manera cu e no tin e particion constructivo original mas. Prome cu bo cuminsa cu trabou di construccion, informa si bo mester of no di un permiso pa construi.
Calculacion di gastonan di stampia (leges)
Ora di haci peticion pa un permiso pa construi, bo mester paga gasto di stampia (leges). Bo mes por calcula bo gasto di stampia cu yudansa di e programa simpel y facil pa uza aki bou.


text:
Na nos dushi Papiamento nos ta yam’e Tribon Bayena, na Ingles e ta yama Whale Shark, su nomber cientifico ta Rhinocodon Typus. E ta e especie di tribon mas grandi na mundo y e pisca mas grandi cu ta na bida.
E especie aki ta crece te cu 13 meter largo aunke den pasado a documenta uno mas grandi di 18 meter.
E tribon bayena por biba entre 70 pa 100 aña. E tribon aki tambe ta un especie protehi pa leynan local y internacional por medio di e decreto nacional ‘bescherming inheemse flora en fauna’. En corto ta prohibi pa mata e especie aki.
Directie Natuur en Milieu den anticipacion pa World Ocean day, dia 8 di juni 2019, ta acerca pueblo pa haci un yamada na comunidad, specialmente e piscadornan, buceadornan, diving companies y aficionadonan di fotografia y vidieografia bou di awa pa yuda DNM y Aruba registra por medio di foto of video e Tribon Bayenanan den cercania di nos awanan teritorial. Asina nos por logra hasi un investigacion y establece datanan necesario.
Con ta reconoce e Tribon Bayena?
E Tribon Bayena su cabes ta plat y grandi. Por distingui e bayena for di e otronan dor di su size enorme, color y manchanan unico den forma di “checkboard” ariba su lomba. Pues e spotnan y strepinan cu ta riba su lomba.
Ta di sumo importancia pa informa pueblo cu e bayena ta riba e lista Internacional di IUCN, Red List Species, como uno VULNERABEL. IUCN Red List ta e organo cu ta registra e especienan cu ta bou menasa pa stop di existi ( Threatened Species). Funda na 1965, e ta e sistema di inventarisacion mas completo conoci mundialmente pa conservacion di e status di especienan biologico. E ta uza criterianan pa evalua fasenan di extincion y riesgonan pa centenares di especien y subespecie di mundo.
Reino Hulandes a propone tambe pa pone e especie Tribon Bayena riba e lista di CITES unda e pisca aki ta prohibi pa mata y haci comercio cune. Por ehempel bende su carni of partinan di su curpa manera e fin of kaak.
Conservacion di especienan di lama manera e tribon tambe ta forma parti di e SDG#16. Bida bou lama como e un di e metanan mundial pa un desaroyo sostenibel. DNM su pagina social di facebook lo ta e medio unda por cuminsa manda e fotonan. Tambe DNM su email general ta [email protected]
Januari 23 2019. Photo credit : Danny Mark . at “Antilla shipwreck”


text:
Bida real
Durante e celebracion tradicional di Customer Appreciation Week, Aruba Bank ta gradici su clientenan pa nan lealtad. Durante di un sin-fin di celebracion durante di e siman...
Como invitado special di Lebuinuskerk, e artistanan di tur nivel - cada un cu nan mes estilo - lo sketch portret di...
Den cuadro di Dia Internacional di Mucha, Pasa Pret cu Rotaract a celebra su di 9 edicion cu wega y actividadnan dibertido cual un bes mas a...
Kico ta loke realmente nos ta busca den homber y muher ora ta trata di pareha potencial? Fidelidad, honestidad,...
HERENCIA ta e lansamento di e prome SOLO Collection di MAISON RYON despues di e lansamento na juni 2021. E momento pa...


text:
Kontakto
Laga nos tende di bo
E ofisina prinsipal di e Kuerpo Polisial di Kòrsou (Korps Politie Curaçao) ta situá na Winston Churchillweg z/n na Rio Canario.
Polis ta traha 24 ora pa dia, durante di siman i den wikènt i dianan di fiesta. Pa kasonan di emergensia por alkansá polis riba e number 911. Pa mèldu asuntunan no urgente, pero ku tòg ta rekerí asistensia di polis, por hasi uso di e number 917. I si kier mèldu algu, pero ta preferá di keda anonimo, por hasi uso di e number 108.
Wardanan di Polis
Otro numbernan di polis
Departamentu di Komunikashon i Prevenshon
Por manda pregunta i remarke general na:
E-mail: bureau.communicatie@polis.cw
Telefòn – Komunikashon: 724-6152 / 724-6153 / 724-6157
E-mail: bureau.preventie@polis.cw
Telefòn – Prevenshon: 724-6150 / 724-6151 / 724-6154 / 724-6156
Departamentu di Rekurso Humano
Por hasi pregunta i duna remarke tokante solisitá serka Kuerpo Polisial Kòrsou na:
Telefòn: 724-6002 / 724-6003 / 724-6004 / 724-6008 / 724-6010
Departamentu di Tráfiko
E departamentu di Tráfiko di Polis ta situá na Winston Churchillweg s/n.
Por alkansá personal di e departamentu aki na e numbernan di telefòn:
- 7246120 pa kasonan ku ta rekerí un segundo opinion òf si ta trata di problema ku seguro
- 7246121/ 7246122 / 7246126 pa chèk státus di kaso di aksidente den tratamentu; pa hasi denunsia di ‘hit & run’, èts.
- 7246121 / 7246117 pa petishon di pèrmit òf eksonerashon (vergunning/ontheffing) pa traha riba òf na kareteranan / kamindanan públiko (openbare weg)
Tambe por hasi uso di e e-mail trafiko@polis.cw pa:
- Hasi denunsia (ku informashon kompletu di e insidente);
- Hasi notifikashon di un òf mas situashon(nan) peligroso riba òf na kareteranan / kamindanan públiko (openbare weg);
- Kompartí informashon tokante un situashon di ‘fever’ ku videonan, riba kua entre otro e peliger òf e opstakulisashon di otro partisipantenan den tráfiko ta kla visibel;
- Hasi otro pregunta- òf petishon(nan) tokante situashon(nan) di/den tráfiko.
Departamentu di Imigrashon (UVT)
E departamentu di Imigrashon ta situá na Winston Churchillweg s/n.
Orarionan di bishita:
Pa pèrdida di dokumento: tur djárason entre 8’or di mainta i 12’or di mèrdia.
Pa informashon òf entrega di artíkulonan na ilegalnan pendiente pa deportá: di djaluna pa djabièrnè entre 8’or di mainta pa 12’or di mèrdia.
E departamentu aki ta alkansabel tambe riba e numbernan di telefòn 7246692, 7246693 òf 7246694.
Departamentu di Leinan Speshal (UBW)
Departamentu di Leinan Speshal di Polis ta situá den e edifisio di polis na Winston Churchillweg s/n.
E personal di e departamentu aki ta alkansabel na:
- 724-6104 pa aktividatnan públiko
- 724-6103 / 724-6111 pa pèrmit di arma di kandela
- 724-6106 pa tur lokual tin di aber ku ‘horeca’
- 724-6102 pa artistanan internashonal (buitenlandse artiesten)
Por mail Departamentu di Leinan Speshal na ubw@polis.cw
Tur petishon pa e departamentu aki lo wòrdu atendé a base di sita ku e personal lo traha ku e kliente.


text:
Kralendijk- Djaweps a mira un eksitoso presentashon di parti di Tourism Corporation Bonaire (TCB) huntu ku representante di University of Curaçao (UoC), ku a tuma lugá na Captain Don’s.
E presentashon a duna informashon na interesadonan pa like ta trata un estudio na nivel di Bachelor den International Hospitality and Tourism Management (IH&TM).
Un estudio ku TCB a hasi resientemente, ta mustra ku lo tin un kresementu basta grandi den kantidat di kamber na Boneiru i ku konsekuentemente lo mester di 1000 trahadónan adishonal. Lógikamente kapasitashon di empleado pa e kuponan di trabou ku ta biniendo, lo ta un parti importante di e desaroyo aki.
Último añanan tambata tin masha poko atenshon pa entrenamentu i kapasitashon den sektor hotelero na Boneiru.


text:
-
20 TIP! Pa spar sèn ora bo ta na dieet. 💰 💰
-1. Laga flohera! P.E. Keshi na blòki ta mas barata ku keshi di slais kaba. -2. No prekupa muchu ku marka. -3. Kalkula bon ta kuantu bo mester di algu pa bo no kumpra di mas. -4. Hinka bo kosnan den otro pa bo kasá i yunan por kome sikiera mas o menos meskos ku […]
-
-
-
P’e motibu aki mi ta rekomenda tur hende drumi kabes mará.
https://mailchi.mp/804b280d26f0/korona
-
-
Suku ta daña bo te?
😡 Hopi “eksperto” lo rabia ku nos kontesta riba e pregunta aki. Pero tin sufisiente estudio pa komprobá ku e ta korekto. Konstantemente nos ta haña e pregunta ku si suku ta daña bo te. E kontesta kòrtiku ta: Depende! Ata 2 ehempel fasil. 1⃣. Si bo ta lanta mainta, dal un te pretu ku […]
-
3 motibu dikon bo ta kome keda ku hamber.
1# Bo no ta kome ku antenshon. Ora bo ta na sine ta kome popcorn, bo ta kome e baki grandi ei kompletu manera nada. Pero si bo tin mesun baki sintá na kas na mesa den sala, bo ta fada prome kubo kaba di kome. Mas distrahí bo mente ta ora bo ta kome, menos […]
-
-
-
-
E tip aki a yuda Dina stòp di cheat.
Dinviandra (Dina) tabatin e kustumber aki: * Su ora di pause ta 12pm * E ta bai Kantine * Kome su lunch. * Sinta chil warda ora yega * Traha un chukulati kayente bon sut * Kana bai kantor bèk ku ne. E kier a stòp ku e chukulati (aunke no nesesariamente e ta malu). […]
-
test
test


text:
Kralendijk- Miembro di Konseho Insular, Dasiy Coffie, ke risibí informashon di Kolegio Ehekutivo tokante hürmentu di edifisio partikular dor di gobièrno. Coffie ta nota ku, mientras ta hür diferente edifisio serka doñonan partikular, tin vários edifisio ku ta di gobièrno mes, ku ta pará bashi.
Coffie ta pidi pa Konseho Insular por haña un inventarisashon di tur e edifisionan di Gobièrnu ku nan balor. Tambe Coffie ke sa si edifisionan aki ta riba balansa di nos kuentanan anual i pa kua montante. Ademas Coffie ke sa si por duna Konseho Insular un bista tambe di kua edifisio ta den uso i uso pakiko.
Preis di hür
Den su karta Coffie ta puntra tambe kua ta e direktorado- i/o servisionan ku ta alohá den edifisionan ku nó ta di Gobièrnu. E konsehal lo ke sa tambe Kolegio por fasilitá Konseho Insular tur e kontraktnan ku tin. “Di e manera aki nos por haña klaridat pa loke ta e durashon di e kontraktnan i tambe e preis di hür ku ta paga”, asina Coffie ta skibi.
Edifisio Sentral?
Banda di esaki, Coffie lo ke sa ki maneho Kolegio Ehekutivo ta hiba pa ku alohamentu di nos direktorado- i servisionan? Tambe Coffie ke sa kuantu lo kosta pa konstruí un edifisio sentral pa hinka tur e servisionan aden, ku lo ta mas efisiente i ku lo por kondusí tambe na un mihó servisio na komunikdat.
Coffie ta bisa ku, aunke ela hasi su preguntanan por eskrito, e ta spera ku esakinan lo por wòrdu kontestá dor di Kolegio Ehekutivo den un di e próksimo reunionan di Konseho Insular.


text:
Tur aña tin 16 mión intento di suisidio rònt mundu. Di nan, 800,000 ta resultá den suisidio. Pues kada 40 sekònde un hende ta mata su kurpa. Riba 10 di òktober Nashonnan Uní (UN) a deklará Dia Internashonal pa Prevenshon di Suisidio ku meta pa konsientisá i prevení.
Sigun datonan di UN, Kòrsou pa kada 100,000 suidadano ta registrá 4.6 suisidio na aña 2010. Ounke ku esaki ta hopi mas abou ku sifranan di 2016 di Sürnam (23.2) i Hulanda (9.6) e ta mas haltu ku nos rumannan Karibense: Barbados (0.4), Antigua & Barbuda (0.5), Bahamas (1,6) Grenada (1.7) Jamaica (2.0) i St Vincent (2.4).
Lo ta bon pa ekspertonan na un manera habrí papia i konsientisá nos poblashon tokante e tema aki. Nos ainda tin e tradishon di stigmatizá, kondená i asta yama esnan ku a kometé (òf hasi intento di) suisidio, loko. E ta relatá na e tradishon di Iglesia Katóliko di hopi siglo di p.e. ninga un entiero Katóliko na un persona Katóliko ku a mata su kurpa i bai asina leu di bisa ku e “lo no por “drenta shelu”.
Stigmatisashon i dramatisashon segun ekspertonan no ta yuda e kousa. Silensio tampoko. Mester trata suisidio komo un aspekto di salú públiko. Suisidio mester keda rekonosé komo un intento (desesperá) pa skapa di un sufrimentu ku a bira asina grandi ku e persona no ta mira otro manera pa haña alivio ku no ta morto. Loke tambe nos mester realisá ta ku e persona ei lo a preferá un otro alternativa. Nos no mester kondená e persona ku ta konsiderá suisidio, pero yud’é haña un alternativa.
Seoul, Repúblika di Korea


text:
Manera ta custumber, tur aña Departamento di Cultura Aruba ta organisa e actividadteatral di mas grandi na Aruba cu ta relaciona cu Celebracion di Dia Mundial diTeatro.
Anexo na e programa di celebracion, cada aña ta otorga e Premio Nacionaldi Teatro na un persona, grupo of fundacion cu a traha y cu a contribui grandementecu e desaroyo di teatro na Aruba.
Pa loke ta trata e aña 2020, na unda nos a confronta cu’n aña di Pandemia; no por ahaci e celebracion aki, motivo pa e cual a opta pa otorga e Premio Nacional diTeatro “Reconocemento Special di Bida Largo” e aña aki na: Cas di Cultura Aruba’s Cultural Plataform sice 1958, pa su Celebracion di mas di 60 aña na servicio teatral,tur aporte, congresonan y proyectonan asina balioso den cooperacion pa lanta artedi tarima aki na Aruba y pa nan reconocemento y trayectoria, tanto na nivel nacionalcomo internacional.
Na aña 2021, a ser otorga e premio aki na e directora, Actriz y escritora di teatro,Sra. señora Lenie Jeandor, pa su trayectoria y excelente aporte den e mundo teatraly pa e valioso plublicacion di su 2 buki: “Manual pa Escenario”.
Algun di e Premionan aki otorga den pasado tabata lo siguiete: Na aña 2005, A tuma luga e prome Celebracion di Dia Mundial di Teatro y apresenta full un siman teatral, na unda e grupo di teatro local Asociacion.
MASCARUBA a bay cu e prome Premio Nacional di Teatro, como reconocementopa nan 44 aña di existencia den e aña ey y pa e trabao incansabel y pa e desaroyodi teatro den nos comunidad y nan representacion na nivel nacional yinternacional.
Ademas e grupo aki a lanta for di mesun aña cu a tene e celebracion aki,mundialmente. Na aña 2006, e autor, critico, actor, periodista y director di teatro señor Juby Naar, abay cu e reconocemento aki bon mereci pa su valioso aporte y añanan diexperiencia den e area artistico aki, contribuyendo grandemente den e mundoteatral den nos comunidad.
Na aña 2007, e maestro, directora y actriz señora Amy Lasten a haya ereconocemento aki pa su incansabel aporte y trayectoria trahando specialmente cuhoben y su dedicacion como maestro di teatro.
Ademas señora Lasten a traha,durante su funcion di encargado di e Seccion di Teatro na Instituto di Cultura Aruba,diferente tayer y festival, manera FESTESECO cu a crea un impacto exitosoplantando un simiya grandi den curason di diferente hoben cu awendia tadesaroyando nan mes grandemente den e mundo aki.
Na aña 2008, e autor, director, actor y compositora señora Carmen Herrera y grupoteatral Kibrahacha a conkista e logro aki pa su añanan di experencia yrepresentacionnan na nivel nacional e internacional, na unda a registra diferenteobra den un forma magistral den un buki cu ilustracion y cantica cu a uza den cadaobra.
Na aña 2009, e autor, director y actor, señor Oslin Boekhoudt (dfm), a conkista elogro aki pa tur e añanan di experiencia y dedicacion pa cu teatro na nivel nacional yinternacional. Un lista di cantidad di obra a ser dirigi exitosamente pa su persona, ademas di a gana e confiansa y respet di hopi hende cu a consider’e e Tata di Teatro na Aruba.
Na aña 2009 tambe a ser entrega e “Reconocemento Special di Teatro di BidaLargo” cu cada lustro lo ser otorga na un persona, cu a dedica henter su bida naservicio di teatro, pa su trabao, sacrificio y aporte den e campo teatral.
Pa prome ocacion, e tecniconan di Cas di Cultura Aruba, señor Richard Hopmans y señorRolande Bryson a bay cu e codiciado y excelente titulo aki. Na aña 2010, e reconocemento aki a ser duna na e presidente Internacional di Teatro Amateur: señor Leo Tromp, Kende tambe a fungi pa hopi aña comopresidente di IATA y FUNDARTE.
Na aña 2011, e reconocemento aki a ser duna na e comediante sr.ValeCroes, (dfm), kende tambe a celebra su 50 aña como un di e miho comediantenanna Aruba. Na aña 2012, a keda na nomber di: drs. MIRTO LACLE, GESTOR CULTURAL, ‘Un homenahe na cultura y cuentanan di Compa Nanzi, 1952 pa 2012” y cu e proyecto y ciclo multidisciplinario presenta na Cas di Cultura den luna di maart 2012 titula: CAS DI CULTURA COMBERTI DEN CUEBA DI COMPA NANZI cu a encera 4 proyecto den uno.
Na aña 2013, a ser otorga e premio akin a señora Diana Antonette, den su Hubileodi 45 aña di Actriz y 30 aña directora di Teatro di Danza Arubano. Na aña 2019, Despues di 10 aña lo otorga e Premio Nacional di Teatro ‘Reconocemento Special di Bida Largo’ na e actriz, comediante, productor, escritor di teatro.
Sra Faritah Luidens cu su Celebracion di 50 aña den farandula cu su Megaproduccion ‘Ken ta Basha Abou’ presenta conhuntamente cu Cas di Cultura naunda a resalta su personahe Tica Basha Abou cu su persona ta representa y tambeden e mesun rosea duna 5 Reconocemento Special na 5 grandi veterano di teatrocu lo ta trahando directamente cu Faritah Luidens den su produccion manerata: Luty Martinez, Yvonne Spellen, Magda Nicolaas, Harold Pereira y Elsa Krosendijk.
Masha Pabien na tur persona cu ta forma parti di e lista aki y tambe nos ta spera cupueblo por duna libremente e recomendacion pa e Premio aki cu lo ser entrega na aña 2022. Manda boso peticion cu e motivacion di e nominacion y biografia di e persona, organizacion, maestro, actor, productor, grupo escritor, etc, na Departamento diCultura Aruba y ban sigui duna reconocemento den bida na tur protagonista cu tatraha incansabelmente pa mantene e arte di teatro na halto.


text:
ORANJESTAD,Aruba
Diahuebs Parlamento a trata e tema di Citgo y contrario na loke ta e recomendacionnan no solamente local, pero mundial, di distanciamento social, e reunion a tuma luga cu tur esnan presente den sala. Esaki a tuma luga debi na fraccion di AVP, cu no a colabora pa logra unanimidad pa realisa e reunion manera e otro 3 reunionnan anterior.
Dellanire Maduro como lider di fraccion di POR a lamenta cu no por a conta cu sosten unanime pa hiba e reunion di un forma ehemplar pa nos comunidad. E ta considera cu no tabatin mester di hiba e reunion di e forma aki cu persona den sala, poniendo tur persona den riesgo.
Papiando riba un topico specifico y cu ta hopi relaciona cu e refineria, Maduro a indica cu e como e parlamentario mas hoben den sala ta considera cu tur loke a pasa den pasado lamentablemente no por wordo cambia y nos medio ambiente a wordo perhudica. El a recorda cu na 2016 gobierno di e tempo ey a exonera Valero di nan responsabilidad pa cu daño na medio ambiente. “Nos no por lubida cu e daño haci na nos medio ambiente (aire,tera,awa) incluyendo nos salud”.
Pero manera el a bisa, no por cambia pasado y awo e pregunta cu nos tur tin cu haci nos mes ta “kico nos ta bay haci awo? Kico nos ta bay haci e aña aki y den futuro cercano pa diversifica nos economia, kico nos ta bay laga atras pa siguiente generacionnan, no lo ta bunita pa wordo recorda cu nos a cambia e rumbo di nos economia? Bisando esaki, gobierno hunto cu comunidad y stakeholder mester bin cu oportunidad y posibilidadnan realistico pa país Aruba!”, Dellanire a expresa.
E ta considera cu e vision pa futuro mester ta inovativo teniendo na cuenta medio ambiente, cambio climatico y e metanan di SDG’s (Sustainable Development Goals). Tambe ta bisa cu nos mester keda habri pa explora e diferente alternativanan y posibilidadnan cu por tin y cu no por pensa manera 20 of 30 aña pasa. Teniendo na cuenta e puntonan aki, e crisis actual ta brindando nos e oportunidad pa adapta.


text:
DJIS UN PENSAMENTU
Un E-magazine pa inspirá, eduká, konsientisá i entretené
DJIS UN PENSAMENTU
Un E-magazine pa inspirá, eduká, konsientisá i entretené
DJIS UN PENSAMENTU
Celebrating Our 10th Anniversary Online!
Get 10% Off Storewide!!!
.
Un E-magazine pa inspirá, eduká, konsientisá i entretené
Entretené: Tertulia
Den e rúbrika akí por haña hopi potrèt di sea un aktividat artístiko, literario òf musikal i kisas asta kompañá pa algu di informashon tokante e aktividat i kon el a bai.
Festival (Siman) di Buki di Mucha 2019
Siman di Buki di Mucha 2019 tabata di 1 pa 8 di novèmber 2019. Lema di e Siman di Buki tabata: 'Ban lesa, gosa y biaha'. Transporte a bira un forma esensial di nos bida pa nos por move di un punta pa otro. Ta p’esei a para ketu e biaha akí na e tema.
Meta di e festival ta pa stimulá lesamentu serka mucha. Diferente outor, ilustradó, kontadónan di kuenta (storia) for di diferente pais a partisipá na e festival.
E partisipantenan di e aña akí tabata Mariella van de Beek, Juliette de Wit, Jeroen Hoogerwerf, Gewout Esselink di Hulanda. Di Boneiru: Xiomara Frans-Muller i Denise de Jongh-Rekwest. Di Colombia: Pedro Vargas. Di Aruba mes: Richard Dabian, Sergio Tjie-A-Loi, Olga Buckley, Shaila Vrolijk-Balgobind i Emerita Emerencia.
For di Kòrsou: Alvin Inecia (Tio Ali) i Cathleen Giterson (Tanchi Cathy).
Tanchi Cathy kompañá pa su tambú a presentá tantu rima, kantika i kuenta (storia) pa e dushi muchanan di Aruba.
Tabata un temporada masha dushi mes kaminda Tanchi Cathy tabatin e bunita oportunidat di presentá i yuda kontribuí pa stimulá e muchanan pa lesa hopi buki. I mas ku klaro, Tanchi Cathy a gosa un bòl.
NA KONTINUASHON POR MIRA RIBA E POTRÈTNAN KON DUSHI CATHLEEN GITERSON A PASA DURANTE E FESTIVAL (SIMAN) DI BUKI DI MUCHA 2019 NA ARUBA:


text:
KRALENDIJK – Gezaghèber di Boneiru Edison Rijna a papia awe djaweps durante un enkuentro ku prensa, pa informá komunidat tokante e situashon aktual di COVID-19.
“COVID-19 ta parse hopi leu pasobra aktualmente no tin niun infekshon na Boneiru. A tèst te ku e dia di awe 480, di kua 475 a tèst negativo. 5 a tèst positivo i ya nan a rekuperá. 16 hende ta aktualmente den karentena, kendenan a regresá for di eksterior. E bon ta ku no tin niun indikashon ku e vírùs ta na Boneiru. Na mes momentu hopi habitante di Boneiru ta sinti inkietut pa motibu di e kantidat di hende ku COVID-19 na Aruba, pasobra tin chèns ku biaheronan ta bini Boneiru ku e vírùs. Nos mes ta responsabel pa prevení ku e vírùs ta plama. Nos ta hasi esaki pa medio di tene distansia for di otro. Esaki ta nifiká tene distansia ora di saludá otro tambe, pues no duna man, no brasa, no duna ‘high five’ òf èlebog. Tambe ta importante pa evitá multitut di hende, pasobra e vírùs por plama fásilmente kaminda tin grupo di hende. Banda di esei ainda tin diferente tipo di medida di higiena, manera regularmente laba bo mannan ku awa i habon, no mishi ku bo wowonan, bo nanishi i bo boka i nister i tosa den bo èlebog òf lensu di papel. Finalmente, bo tin keho? E ora ei keda kas i tuma kontakto ku bo dòkter di kas òf yama e number grátis 0800-0800. Por yama for di 8’or di mainta te ku 10’or di anochi. Si tur hende tene nan mes na e medidanan aki, nos ta hasié hopi difísil pa e vírùs por plama i nos ta protehá nos mes i e hendenan rondó di nos.
Aktualmente no por biaha pa Aruba òf hende di Aruba i Sint Maarten no por yega Boneiru. Awor aki Aruba ku St Maarten ta un pais di riesgo haltu. Espasio aéreo ta keda habrí si, pero pasaheronan no ta liber mas pa biaha di Aruba i Sint Maarten pa Boneiru i vise versa. E kantidat di kaso di personanan kontagiá ku COVID-19 a subi drástikamente na Aruba. Ta konsehá biaheronan entre Aruba, Sint Maarten i Boneiru pa posponé nan biahe un ratu. Personanan ku pa un motibu spesial tòg mester bini for di Aruba o Sint Maarten pa Boneiru ta obligá pa yena e deklarashon di salú i bai den karentena durante 14 dia, manera ta menshoná den e ordenansa di emergensia. Si bo tabata den kontakto estrecho ku un persona ku a tèst positivamente, e ora ei mèldu bo mes na e departamentu di Salú Públiko via di e number gratis 0800 0800. Mésun kos ta e kaso si bo a bishitá e barnan i e ‘gym’ ku nan a klasifiká komo sitionan di riesgo. Muchanan ku tabata na Aruba i a regresá Boneiru, i no tin keho òf síntoma di e vírùs, por bai skol otro siman normal. Esnan ku ta den eksterior i ta biba na Boneiru, por hasi petishon pa atendé si ta posibel pa nan regresá Boneiru. Por manda email na: repat@bonairegov.com. Mester ta bon kla ku biahamentu ta tuma lugá riba propio responsabilidat. Gobièrnu no ta paga niun gastu.
Hospital na Boneiru ta kla pa por atendé ku un kantidat di 7 pashènt, pa e parti di kuido intensivo. Momentu esei no ta posibel, ta manda nan pa un hospital na un otro isla den bisindario. Ta bai laga tur hende ku ke tèst, hasi esei pa medio di e ‘COVID Drive true’. Por yama 0800-0800 pa hasi esaki. Por hasi e tèst na kas tambe pa esnan ku no por bai hospital. No ta tèst hende ku no tin síntoma.
Skol ta bai kuminsá i ta normal ku muchanan ta hunga huntu. Ta papiá i konosí ku e vírùs no ta transmití di mucha di un pa otro. Si tin mucha ku ferkout, ta bon pa e keda kas i momentu ku e ta bon, regresá skol.
No duna pèrmit fásilmente pa organisá aktividat. Ta tuma bon nota kon e organisadó ta bai organisá algu. Tin empresa a tuma riba nan mes ta stòp algun aktividat. loke nos ta hopi kontentu i spera otronan tuma esaki komo ehèmpel. Ta bai revisá tur pèrmit ku a entrega pa organisá aktividat sosial, i evaluá si esei ta posibel pa kontinuashon. Ta hopi importante pa mantené distansia sosial. Esaki ta bon pa kada un di nos, pa no kontribuí na plamamentu di e vírùs, si e yega Boneiru. Boneiru ta liber di ‘COVID-19’, esaki debí ku e komunidat ta mantené nan mes bon na e reglanan pa evitá pasamentu di e vírùs di un pa otro. No mester drenta pániko. Simplemente nos tin ku keda alerta pa kos no bai for di man, manera ta e kaso na Aruba ku ta di lamentá. 11 persona a bini for di Aruba pa Boneiru i ta den karentena. Dividivi ta bula for di Aruba i wikènt binidero ta stòp di bula e destinashon. For di Sint Maarten tin mes kondishon ku tin pa Aruba. Tin kontakto ku tur hende i e situashon ta bou di kontròl,”gezaghèber Rijna a bisa.


text:
Oranjestad: Diasabra, 7 di Oktober 2017, lo bay tin un opendag na e edificio di Corte di husticia. Esaki lo cuminsa for di 9 or di mainta pa 1’or di merdia.
Durante e opendag lo ta bay tin un demostracion di unidad di K9 y tambe di Mobiele Eenheid di Cuerpo Policial y Cuerpo Especial Arubano tambe lo tene un demostracion.
Durante dia lo bay tin diferente presentacion riba e diferente areanan di ley. Tambe ta bay tin varios actividad pa famia y hopi mas.
Pueblo di Aruba ta keda cordialmente invita pa bishita e edificio di Corte den J.G. Emanstraat 51y haya hopi mas.


text:
Ta participa cu na cierre di e Registro di Votado cu a cera dia 7 di april 2021, e Registro a cera cu un total di 70.281 votado. Riba e website di Censo a pone e Voter’s checktool pa controla si bo persona ta aparece den e Registro di Votado.
Dos persona a declara cu nan no ta aparece den e Registro di Votado. Despues di investigacion a resulta cu e dos personanan aki tin derecho di voto y a wordo añadi na Registro di Votado.A base di esey:
• Urna number 31 a wordo añadi 1 votado
• Urna number 65 a wordo añadi 1 votado


text:
Den e ultimo tempo por mira varios condicion di slaud mental ta keda bin dilanti. Manera ansiedad, depression, un trauma ta bin halto cu ta keda trigger pa cualkier situacion cu presenta.
Di parti Social Psychiatrische Dienst, te ainda e ta controlabel, despues di covid-19 a ripara mas caso a bin dilanti cu ansiedad y depresion cu ta casonan cu mester duna atencion di biaha.
Nan ta keda tira un bista riba nan, sinembargo no ta caso erg cu nan mester keda interna, pero cu tratamento y contacto por duna stabilidad pa deal cu e condicion cu tin na e momento ey. Cerca nan, e pashent ta haya e yudansa psikiatrico, nan ta bay cas of pashent ta haya tratamento of remedi.
E diferencia entre SPD y Respaldo, Respaldo ta cu nan tin un servicio mas amplio, nan tin pashent di PAAZ cronico, opname. Nan SPD ta yega ta na cierto punto pa trata e persona den su mesun omgeving.
SPD ta haciendo nan maximo esfuerso pa meld na dokter y famia cu ta pidi ayudo. Nan ta atende cu crisis 24/7. Ora cu amplia servicio pa e FactTeam tabata pa yuda esnan di 0 te cu 24 aña di edad.
SPD ta bisa cu for di 2019, di september te cu december tabatin 33 caso. Pa 2020, nan a haya 296 y te cu maart 2021, nan a haya 401 caso di hoben cu a yega cerca di nan pa motibo di abuso cu a tuma luga den comportacion di famia.
Sinembargo nan ta bisa cu tur caso ta diferente, pero ta traha cu tur e otro diferente instancia cu ta trata cu situacion similar pa duna atencion na problema y yega rond pa por bin cu un solucion di e comportacion.


text:
ORANJESTAD,Aruba
Prome Minister Evelyn Wever-Croes
Siman a habri cu bishita di Minister Knops di Hulanda kende probechando di e cumbre di Ministernan di Husticia di Reino cu a tuma luga na Corsou, a haci un bishita cortico di trabou na Aruba. Den e reunion cu Prome Minister Evelyn Wever-Croes, a toca diferente punto di interes comun entre Hulanda y Aruba.
Prome Minister: “E reunion a bay den hopi bon ambiente y cu hopi comprension”.
Riba e tema financiero, Prome Minister a splica cu Aruba no ta ainda unda cu nos mester ta pero si nos ta riba e bon caminda. Gobierno a cera aña 2019 cu un deficit di 0.1 % cu ta menos di loke a wordo palaba. A cera e aña cu e debe cu tawata 90 % pa 75 % di nos GDP. Nos a cera e aña cumpliendo cu e normanan di personal. Y a habri aña 2020 cu un presupuesto cu un surplus pa di prome biaha den hopi aña.
“Esakinan ta e señalnan y indicadornan importante cu ta mustra cu Gabinete Wever-Croes ta atende cu e tema financiero na un forma serio. Mi ta enfatisa, cu Aruba ainda no ta caminda cu nos mester ta, pero si nos ta riba e bon caminda. Esaki a pone cu e reunion cu Minister Knops a bay den bon ambiente”, Prome Minister a duna di conoce.
Otro topiconan cu a haya atencion den e reunion ta entre otro e relacion entre Hulanda y Aruba y e impacto di e crisis migratorio di Venezuela riba Aruba.
“E debe cu e Gobierno anterior a causa ta hopi grandi. Aña 2020 tin su retonan financiero ainda pero mi tin tur confiansa cu nos lo sali di e problemanan cu nos lo encontra di mes manera cu nos a haci’e den e aña anterior y pone Aruba bek riba e rumbo financiero positivo y saludabel pa asina nos desaroya nos economia mucho mas miho”, Prome Minister Evelyn Wever-Croes a enfatisa.